Vi ste ovde:Početna»Vesti»Junker: Postavljamo temelje za proširenje EU\nBy Jovan objavljeno\t 11/01/2018 Vesti\nZemlje Zapadnog Balkana zaslužuju perspektivu pristupa EU. Ona neće biti sprovedena u delo za vreme mog mandata na čelu Evropske komisije, ali moramo postaviti temelje za to, kaže rekao je u intervjuu za Dojče vele predsednik Evropske komisije Žan-Klod Junker.\nOdgovarajući na pitanje o perspektivi pristupa balkanskih zemalja Uniji, povodom jednog od prioriteta bugarskog predsedavanja Savetom EU Junker je rekao da „zemlje Zapadnog Balkana zaslužuju perspektivu pristupa EU. Ona neće biti sprovedena u delo za vreme mog mandata na čelu Evropske komisije, ali moramo postaviti temelje za to, a dotične zemlje moraju da se poduhvate neophodnih reformi da bi do pristupa uskoro moglo i da dođe. Bugarskoj vladi imamo da zahvalimo za važne korake koji su već učinjeni: samit o Zapadnom Balkanu koji se održava 17. maja će biti važan korak. Bugarska je prosto predodređena da gradi mostove među zemljama Zapadnog Balkana, jer poznaje taj region, kulturu i jezik – a i sama je uspešno prošla kroz proces proširenja EU“, rekao je predsednik Evropske komisije.\nJunker je naveo da je Bugarska odlično pripremljena za ulogu predsedavajućeg i da je ubeđen da će doneti Evropi veliki napredak. „Bugarska se posvetila evropskoj agendi i težište stavila baš na teme koje su za Evropljane od posebnog značaja: migraciju, digitalnu agendu, evropsku odbrambenu uniju i evropsku budućnost zemalja Zapadnog Balkana“.\nJunker je naveo da Bugarska može da ima važnu ulogu u produbljivanju odnosa EU i Turske. „U svakom slučaju je u našem interesu da sa Turskom tesno sarađujemo. Istovremeno je na samoj Turskoj, koja izgleda kao da se udaljava od EU, da joj se približi. Kao sused, Bugarska može da iskoristi tu posebnu vezu sa Turskom kako bi intenzivirala dijalog i delovala kao posrednik i prevodilac. Uvek je bolje da razgovaramo međusobno, nego jedni o drugima.


Treća sedmica okupljanja Banjalučana za spas zelenih površina Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuEkonomija EkonomijaPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaMuški kutakHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaŽuta hronikaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Novosti BiHGradoviBanjalukaDruštvoObrazovanjeEx -YuSvijetHronikaIntervju Banjaluka\nTreća sedmica okupljanja Banjalučana za spas zelenih površina\nFena 11.06.2012 20:21 BANJALUKA - Okupljanje građana koji se protive uništavanju zelenih površina kod "Medicinske elektronike" i na drugim lokacijama u Banjaluci ulazi u treću sedmicu.\nVečeras, 14. dana okupljanja, ponovo je njih stotinjak prošetalo ulicama Banjaluke, ovaj put do Parka "Petar Kočić".\nUz poznate transparente protiv "betoniranja" Banjaluke građani su prethodno prošli pješačkom zonom kroz glavnu ulicu, uz zvuke bubnjeva i pištaljki i skandiranje "Park je naš".\nIako je građana manje nego prvih dana okupljanja, oni koji i dalje učestvuju ističu da je važno da se probudila građanska svijest Banjaluke i da je bitan cilj, a ne broj ljudi koji se svakodnevno okuplja.\nOd svojih zahtjeva, ističu i aktivnosti nekih nevladinih i ekoloških udruženja, neće odustati.\nAktivnosti ove građanske inicijative nastavljaju se i narednih dana kako bi nadležne podsjetili da još čekaju dostavljanje dokumentacije o izgradnji spornog stambeno- poslovnog objekta kod "Medicinske elektronike", jer navode, ako je sve regularno nema razloga da se dokumentacija skriva.\nJoš im nije stigao odgovor na peticiju s potpisima oko 6.000 građana, kao ni pristanak gradonačelnika Banjaluke Dragoljuba Davidovića da će se sastati s predstavnicima 12 nevladinih udruženja.\nAktivisti ističu da je na društvenoj mreži akciju "Spasimo park" podržalo oko 45.000 članova.\nNajavljeno je i da će se koristiti sva pravna sredstva za očuvanje zelenih površina po kojima je Banjaluka bila poznata.\nBanjaluka: Rezultati kontrola na kupalištima do kraja juna\nZbog Svjetskog prvenstva obustave saobraćaja u kanjonu Tijesno Izdvojeno


Odložen meč fudbalera Zvezde - Sport - Dnevni list Danas\nPočetna » Sport » Odložen meč fudbalera Zvezde\nŠampion Srbije i Radnik neće se sastati kada je to planirano\nOdložen meč fudbalera Zvezde\nO. N. 10.08.2021. 16:20\nZajednica klubova Superlige Srbije izašla u susret našem predstavniku u kvalifikacijama za Ligu šampiona\nUtakmica je bila zakazana za 13. avgust, na stadionu kluba iz Surdulice, ali je pomerena zbog obaveza crveno-belih u borbi za elitno UEFA takmičenje. Odnosno zbog toga što su na „Rajku Mitiću“ procenili da bi to bio preveliki napor za ekipu, posle gostovanja moldavskom Šerifu, ovog utorka.\n„Na osnovu zahteva FK Crvena zvezda za odlaganje utakmice 5. kola Linglong Tire Super lige Srbije, koja je trebalo da bude odigrana 13. avgusta 2021. godine, uz saglasnost FK Radnik, doneta je odluka o odlaganju. Novi termin odigravanja biće naknadno saopšten“, stoji u ključnom delu obrazloženja odluke Zajednice klubova SLS.\nEkipa trenera Dejana Stankovića posle četiti kola ima 10 bodova iz tri pobede i jednog remija i nalazi se na trećem mestu. Radnik je petoplasirani u konkurenciji 16 ekipa.\nFK Crvena zvezdaFudbalLinglong tajer SuperligaBeograd


Tema: Država plaća odštetu zbog korupcije!\n14.10.2007., 14:06 #1\nBeograd -- Konvencija SE o korupciji uvodi obavezu da se građanima ili firmama nadoknadi šteta nastala zbog korupcije državnih organa.\nIzvršni direktor Transparentnosti Srbija Nemanja Nenadić je kazao da pitanje naknade štete može biti posebno značajno u sferi javnih nabavki, privatizacije i drugih postupaka u kojima se vrši izbor između više ponuda.\nAdekvatna primena Konvencije, koju su poslanici Skupštine Srbije razmatrali prošle nedelje, obezbediće da onima, kojima je usled korupcije izmakla dobit zato što je izabran drugi ponuđač na tenderu, bude nadoknađen taj gubitak u punom iznosu.\nKonvencija, naime, propisuje da država svojim unutrašnjim pravom mora da obezbedi delotvorna pravna sredstva za one koji pretrpe štetu kojoj je uzrok korupcija, kako bi oštećeni mogli da odbrane svoja prava i interese, uključujući i mogućnost da dobiju naknadu štete.\nNenadić je kazao da konvencija sadrži i definiciju korupcije, koja je šira od one koja postoji u domaćem zakonodavstvu i koja omogućava primenu u privatnom i u javnom sektoru, kao i na međunarodnom planu.\nPravo na naknadu ne sme biti ograničeno nekim maksimalnim iznosom, već visinom štete u konkretnom slučaju, pod uslovom da je tuženi počinio ili odobrio čin korupcije ili propustio da preduzme razumne mere kako bi sprečio korupciju.\nOdgovornost države kao nesavesnog poslodavca za štetu zbog korupcije njenih službenika je posebno određena - nije potrebno dokazivati da država nije preduzela odgovarajuće mere nadzora kako bi korupciju sprečila.\nKonačno i nešto lepo da se čuje...\nsamo pošto je ovo Srbija,da sačekamo...\npitanje je da li neko može da sankcioniše mame,tate,rođake,prijatelje i ostale koje političari na vlasti angažuju za pljačku države i građana...8-)\n14.10.2007., 18:33 #2\nRe: Država plaća odštetu zbog korupcije!\nTema je goruća pa da malo i ozvučim ovu rak ranu svakog društva.\n14.10.2007., 21:17 #3\nJeste,ali o korupciji niko neće da priča...a svi su korumpirani,i skoro sve javne i državne službe loše funkcionišu.\n14.10.2007., 21:31 #4\nmisoni priznajem da sam iznenađen da tako mnogo forumaša ovoj temi ne poklanjaju pažnju Nije valjda da se ta rak rana "odomaćila" u zemlji? :-(\nPoslednji put ažurirao/la ben tara : 14.10.2007. u 21:59\n14.10.2007., 21:35 #5\nSasvim je normalna stvar da se policajcu umesto plaćanja kazne daje mito,a tako je i u opštinama gde se dobijaju razne dozvole.\nVisoki državni funkcioneri ne pritiskaju inspekcije da rade svoj posao,i krug se zatvara,pošto riba smrdi od glave


SVI PAROVI PRVOG KOLA KVALIFIKACIJA ZA LŠ: Pakleno za Budućnost, najzanimljivije u Mađarskoj | Novosti.RS\nCrvena zvezda će ugostiti šampiona Gibraltara, a na prvi pogled najanimljiviji duel, barem na papiru, odigraće Ferencvaroš i Đurgarden.\nBudućnost će imati veoma težak posao protiv Ludogoreca, Sarajevo će za rivala imati Konahs Ki, dok će Celje u svom debitantskom nastupu u kvalifikacijama za najelitnije klupsko evropsko takmičenje odmeriti snage sa Dandalkom. Svi parovi 1. kola kvalifikacija:\nNa programu je samo jedan meč, 18. ili 19. avgusta, a ukoliko bude nerešeno u regularnom toku igraće se produžeci. Pobednici idu u 2. kolo kvalifikacija za Ligu šampiona, dok će se poraženi timovi uključiti u 2. kolo kvalifikacija za Ligu Evrope.\nžreb za kvalifikacije za Ligu šampiona fudbal žreb u Nionu Nion\nutorak, 01. 09. 2020. u 11:42 >> 12:16


Faktor | Bišćani traže izmještanje migranata iz centra grada\nNajkasnije do marta\nBišćani traže izmještanje migranata iz centra grada\nObjavljeno: 17.11.2018. u 20:17\nOd nadležnih zatražili da se maksimalno uključe u rješavanje situacije\nOdređivanje smještajne lokacije za migrante i izbjeglice izvan središta grada i njihovo izmještanje na tu lokaciju najkasnije do marta 2019. godine, najistaknutiji je zahtjev Inicijativnog odbora građana Bihaća s večerašnjeg protestnog skupa na Gradskom trgu\n- Insistiramo na nastavku onemogućavanja priliva novog broja migranata na područje Unsko-sanskog kantona (USK). U tome maksimalno podržavamo kantonalnu vladu i policiju. Zbog toga apelujemo i na Željeznice Federacije BiH i autobusne prijevoznike da nam prestanu dovoziti osobe bez ikakvih dokumenata - rekao je Sej Ramić iz Inicijativnog odbora građana Bihaća.\n- Ne želimo od njih neefikasnost i netransparentnost, nego pomoć u skladu sa zakonima Evropske unije. Nigdje se u Evropi ne formiraju privremeni prihvatni centri unutar 20 kilometara od granice s Evropskom unijom, osim u Bihaću i Velikoj Kladuši. Je li to samo za nas ne vrijede evropski standardi i zakoni - Ramićevo je pitanje za predstavnike IOM-a.\nSenad Zanačić iz Inicijativnog odbora građana Bihaća još jednom je ponovio da građani nisu i nikada neće protestovati protiv migranata i izbjeglica, nego da na ovaj način traže rješenje od nadležnih državnih institucija.\n- Svi moraju znati da mi ne protestujemo protiv tih ljudi, nego protiv naših političkih lidera, koji nas sve zajedno ignorišu i ostavljaju u problemima. Jednostavno tražimo od svih nadležnih institucija da se maksimalno uključe u rješavanje trenutne situacije, odnosno da se migrantima i izbjeglicama osiguraju humani boravišni uslovi van grada, te da se na taj način zaštite i građani Bihaća - dodao je Zanačić.\nGrađani Bihaća ponovo su apelovali i na Ministarstvo sigurnosti BiH, ali i na sve druge državne institucije "da se maksimalno zaštiti državna granica, kako bi se situacija s migrantima i izbjeglicama u Unsko-sanskom kantonu mogla staviti pod kontrolu".\nNeredi na antivladinim protestima u Parizu\nVučić pozvao građane Srbije na disciplinu\nPremijer RS-a pozitivan na koronavirus\nTestiranja na KCUS-u: Pozitivno novih 36 uzoraka, najviše novozaraženih ponovo u Sarajevu\nNa mnogim bh. planinama se "zabijelilo", padavine se očekuju i sutra


Traže se strateški partneri u Azotari i Staklari – Nadlanu.com\nTraže se strateški partneri u Azotari i Staklari\nNOVI SAD, 17. maja 2010. (Beta) - Generalni direktor Srbijagasa Dušan Bajatović izjavio je u ponedeljak da je strategija te kompanije da za tri do četiri godine nađe strateške partnere za pančevačku HIP-Azotaru i Srpsku fabriku stakla iz Paraćina.\nBajatović je na konferenciji za novinare u okviru 77. Međunarodnog sajma poljoprivrede u Novom Sadu rekao da je Srbijagas, bez obzira što je prinudno preuzela te dve kompanije zbog velikih dugovanja za prirodni gas, započela njihovo restrukturiranje.\n"Za investicije u Azotari potrebno nam je oko 16 miliona evra, kako bismo trenutnu proizvodnju od oko 400.000 tona azotnih đubriva povećali na milion tona na godišnjem nivou", rekao je Bajatović.\nPrema njegovim rečima, modernizacijom proizvodnog procesa HIP-Azotara bi mogla postati i veliki izvoznik, a trenutno je izvozu namenjeno oko 200.000 tona azotnih đubriva. Direktor Srbijagasa je ocenio da je situacija u pančevačkoj staklari znatno komplikovanija nego u Azotari, jer bugarska kompanija Rubin ne poštuje ugovorene obaveze koje je preuzela prilikom kupovine te fabrike.


10 ZAPOVESTI SRPSKOG OBRAZOVANJA Šarčevićeva savetnica izrekla istinu: Naša deca uče samo za ocenu! - PKS-RPK Novi Sad\nKOPAONIK – Savetnica ministra prosvete, nauke i tehnološkog razvoja za dualno obrazovanje Gabrijela Grujić izjavila je da bi za dobijanje kvalitetnih obrazovnih profila u Srbiji trebalo povezati obrazovne ustanove sa predstavnicima kompanija.\nOna je na 24. Kopaonik biznis forumu iznela „deset zapovesti u obrazovanju“ na koje bi, po njenom mišljenju, sistem i kompanije trebalo da obrate pažnju, a odnose se pre svega na odgovornost.\nMeđu tim „zapovestima“ je i ona koja kaže da mlade ne treba nepotrebno opterećivati, jer su oni „uvek u službi svoje kreativnosti“. „Mora postojati rangiranje najboljih i najtalentovanijih i iza toga mora stajati država, radno iskustvo se prepoznaje stepenom kompetentnosti, studija izvodljivosti uvek proizilazi iz inovativnosti, dajmo mladima odgovornost jer će pre postati lideri“, neke su od zapovesti koje je saopštila savetnica ministra.\nOna je dodala da je sistem obrazovanja u Srbiji uvek bio dobar, ali da, u skladu sa tehnološkim razvojem i inovacijama, uvek treba raditi na reformama i taj sistem unapređivati.“Primetili smo da naša deca u sticanju znanja uglavnom uče samo za ocenu i kada biste ih pitali, šta mislite o Italiji, oni bi nas pitali iz kog predmeta? Naša deca ne umeju da povezuju sadržaj“, kaže Grujić.\nOna je dodala da zadatke treba postaviti tako da se dobije odgovor kroz razmišljanje i povezivanje oblasti.“Ne vidim zašto nastavnici jedan dan u nedelju ne bi pokušali da uvežu sadržaje iz predmeta, da recimo povežu matematiku i fiziku, hemiju i biologiju, da napravimo projektno obrazovanje“, rekla je ona.\nTaj projekat bi se u osnovnoj školi zvao, „školski projekat – moja ideja“, zaključila je Grujić.


Evropska komisija smatra da je od suštinske važnosti da se zakon o javnom informisanju i medijska strategija u Srbiji sprovedu „kako valja i brzo da bi se obezbedilo što je lakše moguće povlačenje države iz vlasništva u medijima i pošten, transparentan i stalan proces privatizacije“.\nTo je agenciji Beta rekla portparolka u Evropskoj komisiji Maja Kocijančič koja je prenela i stav Komisije u Briselu da će „odlaganje primene zakona o javnom informisanju neminovno dovesti do odlaganja primene medijske strategije“ u Srbiji.\nPortparolka komesara za proširivanje Johanesa Hana i visoke predstavnice Federike Mogerini dodala je da razvoj s medijskim zakonom i strategijom „pomno prate Evropska komisija i Delegacija EU (u Beogradu) i to će se odraziti na Izveštaj o napretku za 2015-u godinu“ koji za oktobar sprema Komisija.\nIzvršno telo EU je predočilo da je „sloboda izražavanja i medija temeljno pravo o kojem se ne može pregovarati i ključni uslov za napredak naših partnera na putu ka Evropskoj uniji, uključujući Srbiju“.\nEvropska komisija naglašava, kako je navela Kocijančič, da je „sloboda izražavanja i medija pitanja u okviru poglavlja 23 o pravosudju i temeljnim pravima i poglavlja 10 o informacionom društvu i medijima“.\n„Jedna od ključnih preporuka u skriningu poglavlja 23 jeste: Preispitivanje i dopuna zakonskog i institucionalnog okvira za zaštitu slobode medija primenom Medijske strategije s ciljem da se na pravi način reguliše državno finansiranje i okonča nadzor države nad medijima“, stavila je do znanja Evropska komisija, kako je prenela portparolka Hana i Mogerini.


USAID spreman pomoći Kantonu Sarajevu u realizaciji prioritetnih projekata - Akta.ba\n06.02.2019. 09:12 / Izvor: Akta.ba\nAmerička agencija za međunarodni razvoj (USAID) spremna je pomoći Kantonu Sarajevo u realizaciji prioritetnih projekata iz oblasti obrazovanja i finansija.\nObrazovanje, softver kojim bi se unaprijedila kontrola i preraspodjela budžeta, elektronska vlada, kao i povećanje efikasnosti potrošnje energije bile su samo neke od teme o kojima su na sastanku razgovarali premijer Kantona Sarajevo Edin Forto i direktor Američke agencije za međunarodni razvoj (USAID) Peter Duffy.\nKako je istaknuto, vrlo je važno ubrazati procese u obrazovanju, a ovom prilikom direktor je obećao pomoć u provođenju kurikularne reforme.\nVrlo je važno omogućiti građanima da pod povoljnijim uslovima izvrše energetski efikasno utopljavanje svojih objekata stanovanja, zaključeno je na sastanku.


Zorana Arunović najuspešniji strelac Beograda u 2017. – Streljački savez Beograda\nStreljački savez Beograda je, po tradiciji, na redovnoj godišnjoj Skupštini, održanoj 6. februara, proglasio najbolje pojedince i klubove glavnog grada u minuloj godini.\nZa najuspešnijeg strelca Beograda u 2017. izabrana je Zorana Arunović, svetska rekorderka finala i evropska šampionka vazdušnim pištoljem. Arunovićeva se sa EP u Mariboru vratila sa tri zlatne medalje, jer uz pojedinačnu titulu osvojila je i prvo mesto kao članica ženske selekcije Srbije pištoljem i najsjajnije odličje u miksu, u paru sa Damirom Mikecom. Naša trofejna takmičarka, od prošle godine članica kluba Olimpik 011, se lane okitila i bronzanom medaljom malokalibarskim pištoljem na finalu Svetskog kupa\nMilica Babić (Pobednik), osvajač bronze malokalibarskom puškom iz trostava, je proglašena za najuspešnijeg mladog strelca. Umesto Babićeve, koja je na studijama u SAD priznanje je primio sekretar SK Pobednik.\nDragan Donević,učitelj Andree Arsović i odnedavno šef stručnog štaba reprezentacije Srbije, je izabran za najboljeg trenera Beograda u 2017.\nPriznanje za najbolji klub otišlo je Policajcu.\nInternacionalno prvenstvo sve kvalitetnije\nU radnom delu Skupštine, održane u Klubu sportista JSD Partizan, razmatrani su izveštaji za 2017. i planovi za ovu godinu. Usvojeni su Izveštaj o radu SS Beograda za 2017, izveštaji stručne i sudijske komisije finansijski izveštaji, kao i Plan rada i finansijski planovi za 2018.\nMile Đapić, predsednik SSB, je podnoseći izveštaj o radu kazao da su sva takmičenja realizovana po planu i bez problema i istakao:\n– Posebno sam ponosan što iz godine u godinu podižemo nivo Internacionalnog prvenstva Beograda, koje je i prošlog decembra održano u „Belekspo“ centru. Konkurencija je sve jača, a u tome su nam pomogli i strelci Zorana Arunović, Damir Mikec, Dimitrije Grgić, koji su ličnim kontaktima svoje kolege iz drugih zemalja doveli na turnir. Kvalitet takmičenja je prepoznao i nemački proizvođač oružja „Valter“, jedan od sponzora mitinga, s kojim, pre svega zbog uspeha Internacionalnog prvenstva, širimo saradnju od koje korist imaju beogradski klubovi. Prošle godine Streljački savez Beograda je od „Valtera“ dobio četiri puščane cevi koje su podeljene klubovima, a u ovoj godini dobićemo šest cevi.\nĐapić je od ostalih aktivnosti posebno naglasio da je tokom 2017. godine SS Beograda u katastarske knjige upisan kao zvanični korisnik većeg dela strelišta „Mirijevo“. SSB je i do sada bio faktički korisnik strelišta, ali zbog mnogih prepreka godinama je objekat imao nerešen pravni status. U knjige je upisano 7,9 hektara, a u postupku je upis 1,2 hektara koje SSB deli sa drugim vlasnicima. Rešavanjem pravnih problema otvara se mogućnost da SSB, uz pomoć Grada, Republike ili zainteresovanog investitora, uđe u projekat renovinarnja objekta. U toku su pregovori sa balističarma za izradu elaborata 25-metarskog strelišta.\nMedalje osvajane na svim meridijanima\nU Izveštaju Stručne komisije navedeno je da su strelci Beograda na velikim takmičenjima (evropska prvenstva, Svetski kupovi, finale Svetskog kupa) osvojili 18 što pojedinačnih, što ekipnih medalja. Medalje su osvajali Zorana Arunović, Damir Mikec, Andrea Arsović, Dimitrije Grgić, Milenko Sebić i Milica Babić. Sem medalja uspesi za ponos beogradskog streljaštva u prošloj godini su i rekordi i kvote. Zorana Arunović je oborila spomenuti svetski rekord (246,9 krugova), Andrea Arsović je postigla dva evropska rekorda, a Marija Zavišić je ispunila kvotu za Olimpijske igre mladih u Buenos Airesu.\nU pregledu učešća i medalja strelaca beogradskih klubova na finalima Kupa Srbije i državnim prvenstvima u mlađim kategorijama navedeno je da su mlade nade glavnog grada osvojile 42 medalje (po 14 zlatnih, srebrnih i bronzanih) sa ukupno 279 nastupa na navedenim takmičenjima. Uspesi mlađih kategorija su posebno izdvojeni, jer se programska sredstva koja SSB dobija od Gradskog sekretarijata ulažu se u rad sa mladima.\nSS Beograda je učestvovao na međunarodnim turnirima u Plzenu (Češka) i Njitri (Slovačka), deset mladih strelaca iz glavnog grada je učestvovalo u radu Kampa Perspektivnih strelaca u Karatašu…\nNa rang listi najboljih klubova Streljačkog saveza Srbije, od ukupno 31 kluba, deset su iz Beograda, a od toga pet klubova iz glavnog grada je među prvih deset u Srbiji.\nPoslovanje SSB u 2017. je završeno sa pozitivnim ishodom.Višak prihoda nad rashodima je 1.286.647 dinara.\nProgramska sredstva Sekretarijata za sport i omladinu su planski raspoređena na: takmičenja iz osnovnog programa (Liga i Kup Beograda, Školsko prvenstvo, prvenstva Beograda u A programu…); finansiranje učešća beogradskih strelaca na takmičenjima u Njitri i Plzenu, finansiranje učešća i osvojenih medalja; nabavku opreme,oružja i municije; raspodelu termina; finansiranje sportskih stručnjaka i rad kancelarije.\nU planovima za 2018. godinu su, između ostalog, zakazivanje Izborne skupštine, raspodela programskih sredstava, nastavak aktivnosti oko upisa Strelišta „Mirijevo“ u katastar nepokretnosti, a i dalji rad na projektnom zadatku „Streljačke hale“ na Novom Beogradu. Takođe, predviđeno je i stručno usavršavanje trenera i sudija.Među najvažnijim sportskim aktivnostima je organizacija 43. Internacionalnog prvenstva Beograda, kao i učešće reprezentacije Beograda na mitinzima za mlađe kategorije u Češkoj i Slovačkoj.\nSednici Skupštine je prisustvovalo 32 od 33 delegata sa pravom glasa.\nNajbolji strelac Zorana Arunović\nNajbolji klub Policajac\nNajbolji trener Dragan Donević\nNAJBOLJI STRELCI BEOGRADA ZA 2017\nNajuspešniji strelac Beograda za 2017: Zorana Arunović (Crvena zvezda/Olimpik 011)\nNajuspešniji mladi strelac Beograda za 2017: Milica Babić (Pobednik)\nNajuspešniji trener Beograda za 2017: Dragan Donević (Partizan)\nNajuspešniji klub: Policajac\nNajuspešniji po kategorijama i oružju\nJuniorke: Milica Babić (Pobednik)\nMlađe juniorke: Marija Zavišić (Policajac)\nKadetkinje: Kristina Lazarević (Novi Beograd – Ušće)\nKadeti: Sava Ljujić (Partizan)\nPionirke: Kristina Lazarević (Novi Beograd – Ušće)\nSeniorke: Zorana Arunović (Crvena zvezda/Olimpik 011)\nJuniori: Branko Mašanović (Policajac)\nKadetknje: Anđela Stojanović (Crvena zvezda)\nRang lista klubova: 1. Policajac, 2. Crvena zvezda, 3. Partizan, 4. Novi Beograd- Ušće, 5. Akademac…\nPrevious Post« Previous Dvadeset godina Novog Beograda Ušće za ponos\nNext Post Novobeograđani najuspešniji u četvrtom kolu Lige i Kupa Beograda, trio čuva maksimalan učinakNext »


Radman u Moskvi s Lavrovom, bit će govora i o BiH - Index.ba\nMinistar vanjskih i europskih poslova Hrvatske Gordan Grlić Radman boravi danas u posjeti Rusiji.\nTamo će se susresti s ministrom vanjskih poslova Ruske Federacije Sergejem Lavrovom.\nPrije tri dana je Lavrov na svojoj godišnjoj konferenciji za novinare, govoreći o Ukrajini rekao da se u Ukrajini radi plan B i da se ministar vanjskih poslova Ukrajine konsultira s Hrvatima oko Oluje (vojno-redarstvene operacije koja je kod nas provedena 1995. godine) i pritom je naglasio da je u toj operaciji dvije stotine hiljada Srba protjerano.\nNovinarka Nove TV koja prati Radmanovu posjetu Moskvi, najavila je kako će biti govora i o Bosni i Hercegovini. Ona navodi kako “Rusija podržava koncept triju konstitutivnih naroda bez obzira na trenutnu krizu oko Republike Srpske u Bosni i Hercegovini”.\nPročitajte: Lavrov: Sankcije ne mogu slomiti volju ruskog naroda\nPrethodni članakHiljade ljudi na ulicama Amsterdama protiv ograničenja zbog koronavirusa\nNaredni članakU 2021. cijene hrane u svijetu poskupile na rekordnom nivou u 10 godina


BalkanMagazin :: Mađari na granicama zadržali rekordni broj migranata\npetak, 01. oktobar 2021 13:48\nPolitičari u EU nedavno apelovali na zemlje Unije da prime izbeglice iz Avganistana, zbog čega negoduju mađarske vlasti\n(Ieropigi, 30.09.2021 - migranti u napuštenom vojnom objektu na grčko - albanskoj granici)\nMađarska policija zadržala je u prošli petak 750 ljudi koji su pokušali da ilegalno pređu državnu granicu. To je, kako javlja mađarska agencija MTI, novi dnevni rekord za ovu godinu. Ukupno ove godine na granicama sa Srbijom i Hrvatskoj zaustavljeno je oko 80 hiljada ilegalnih migranata i 780 vodiča i organizatora njihovog ilegalnog ulaska u Mađarsku.\nOve brojke su osetno veće nego u istom periodu lane ali, ipak, dosta daleko od rekordne 2015. kada je u Evropi kulminirala takozvana imigrantska kriza. Tada je pogranična straža zaustavljala tri do četiri hiljade ilegalnih imigranata dnevno.\nEvropska unija nastoji da ove godine spreči takvu krizu ali, prema mađarskoj vladi, ne preduzima potrebne mere u tom pravcu. A mađarska vlada, kako tvrdi njen glavni bezbednosni savetnik Đerđ (Gyorgy) Bakondi, spremna je pravno i tehnički za krizu, a u slučaju potrebe i da poveća broj policajaca i vojnika kako bi se osigurala bezbednost granica.\nBakondi se, međutim, požalio na to što su političari u EU nedavno apelovali na zemlje Unije da prime izbeglice iz Avganistana posle dolaska na vlast radikalnog islamističkog pokreta Talibana.\n"To je zvučalo kao nekakva dobrodošlica. A sada se sve više izbeglica našim graničarima prijavljuju da su iz Avganistana", dodao je on.\nVlada Viktora Orbana je tokom izbegličke krize 2015. izgradila 175 kilometara dugu ogradu na granici sa Srbijom i 200 kilometara, tojest polovinu, granice sa Hrvatskom. Prošle sedmice su se kod ove ograde sastali češki premijer Andrej Babiš tokom posete Mađarskoj, i mađarski premijer Orban.


Danas slaba kiša, temperatura do 11 stepeni – KRUŠEVAC.LINK\nOvde si trenutno: Home / SERVIS / Danas slaba kiša, temperatura do 11 stepeni\nU Srbiji će danas biti pretežno oblačno, ponegde sa slabom kišom, na višim planinama sa slabim snegom.\nU nižim predelima centralne i južne Srbije očekuje se otapanje snežnog pokrivača, saopštio je RHMZ.\nNajniža temperatura biće od -1 do 4 stepena, a najviša dnevna od 6 do 11 stepeni.\nBiometeorološka prognoza: Blago smanjenje tegoba mogu osetiti hronični bolesnici, ali se oprez ipak savetuje osobama sa srčanim problemima i astmatičarima. Moguće meteoropatske reakcije su problemi sa snom i glavobolјa.\nObeleženo 69 godina rada Namenske industrije u okviru "Prve petoletke"


Radončić i ostali: Poruke o imenovanju ambasadorice u Sloveniji | DETEKTOR.BA\nRadončić i ostali: Poruke o imenovanju ambasadorice u Sloveniji\nAutor: Haris RovčaninDatum: 06.12.2017\nNa suđenju za ometanje pravosuđa pročitane su poruke koje je članu Predsjedništva BiH Bakiru Izetbegoviću poslao optuženi Fahrudin Radončić, a koje se tiču imenovanja ambasadorice u Sloveniji.\nVještak Federalne uprave policije (FUP) Adnan Bešlić, prije čitanja poruka, rekao je da je vještačio Radončićev mobitel o čemu je sačinio nalaz.\nPrva sms poruka koju je pročitao Bešlić je sa Radončićevog mobitela upućena na kontakt “Iz. novi Bakir” 8. januara 2016. sa sadržajem: “Hvala za Sloveniju, vidjeću da to bude ozbiljna, kompatibilna osoba za SDA i SBB koja ima iskustva u diplomatiji”.\nDruga poruka koju je Bešlić pročitao, a koja je sa Radončićevog mobitela upućena 12. januara 2016. na isti broj je sadržaja: “Hvala”.\nTužiteljica Elvira Stanojlović je rekla da je iz prve poruke jasno da je Sloveniju dobila Radončićeva stranka i da to, prema njenim riječima, znači da je optuženi trebao predložiti osobu koja će biti ambasador.\n“U cjelosti se potvrđuju navodi optužnice i na koji način je došlo do imenovanja ambasadorice i ko je podnio prijedlog. Poruka sa sadržajem ‘hvala’ je upućena nakon što je član Predsjedništva BiH Izetbegović poslao Radončiću sms sa sadržajem: ‘Imenovali smo ambasadorku u Sloveniji'”, rekla je tužiteljica.\nOdgovarajući na pitanje Odbrane, Bešlić je rekao da je nalaz sačinio po naredbi Tužilaštva BiH, ali da nije imao naredbu Suda BiH, nakon čega je branilac Asim Crnalić rekao da se radi o nezakonitom dokazu.\n„Viber i sms poruke su pismena komunikacija među njenim sudionicima. Ovdje se radi o povredi prava na prepisku“, dodao je Crnalić.\nRadončić je prokomentarisao da je jedini način da SBB predloži ambasadora je bio da se to uradi pismenim putem, što se nije dogodilo.\n„Iz provedenih dokaza se moglo vidjeti da je to samo moglo uraditi Predsjedništvo“, istakao je Radončić.\nOptužnica Radončića tereti da je naredio izvršenje pritiska na Azru Sarić da lažno svjedoči u postupku protiv Nasera Kelmendija na Kosovu, dok su izvršioci bili Bilsena Šahman i Bakir Dautbašić.\nNa teret je Radončiću stavljeno i da je, u dogovoru s Dautbašićem, nastojao od Zijada Hadžijahića, uposlenika Ambasade Sjedinjenih Američkih Država u BiH, saznati da li je u vezi s pritiskom na svjedokinju Sarić otvorena istraga i, ako jeste, da pokuša uticati da se zatvori. Zauzvrat je Hadžijahiću, kako navode iz Tužilaštva BiH, obećano imenovanje njegove supruge na mjesto ambasadora u Sloveniji ili nekoj zapadnoevropskoj zemlji.\nVijeće je prihvatilo dio dokaznog prijedloga Radončićeve Odbrane da se u svojstvu svjedoka sasluša član Predsjedništva BiH Dragan Čović na okolnosti tačke optužnice koja se odnosi na imenovanje ambasadorice u Sloveniji.\nPored toga, prihvaćen je prijedlog da kao svjedok Odbrane bude saslušan tužilac Dubravko Čampara, potom Eugen Šušak, Rusmir Mesihović, Azra Halilović, Faruk Vele i Kenan Kešmer, koji bi iskaze trebale dati na narednom ročištu.\nOdbrana je najavila i da će Radončić svjedočiti u svoju korist.\nOdbijen je prijedlog Odbrane za saslušanjem Bože Mihajlovića koji je u ovom predmetu bio postupajući tužilac, kao i direktora Državne agencije za istrage i zaštitu Perice Stanića. Predsjedavajuća Vijeća Hasija Mašović je rekla da će odluka o ostalim dokaznim prijedlozima Odbrane prvooptuženog biti donesena naknadno.\nNastavak suđenja je 13. decembra kada je planirano saslušanje prvih svjedoka Odbrane.


Foto: Beogradski centar za bezbednosnu politiku, Aleksandar Dimitrijević, Oliver Bunić / RAS Srbija\nTuča na Južnoj tribini tokom večitog derbija 2017. godine\nNajveći broj nasilnih incidenata, skoro četvrtina (23 odsto) dogodio se upravo u Beogradu, što i nije iznenađujući podatak s obzirom da se najveći broj utakmica i takmičenja organizuje upravo u glavnom gradu, koji ujedno ima i najveći broj stanovnika. U prestonici se, inače, dogodilo i 10 od 11 slučajeva u kojima je utvrđeno da je delo prouzrokovalo smrt ili da je bilo namere da prouzrokuje smrt.\nPrema istraživanju Beogradskog centra za bezbednosnu politiku (BCBP), nešto više od 70 odsto nasilnih incidenata u glavnom gradu se odigralo van sportskih objekata, u kojima je zabeleženo sedam nasilnih incidenata, odnosno 17 odsto. Ipak, to nije konačna cifra, jer istraživanjem nisu obuhvaćene presude, zbog krivičnog dela nasilničkog ponašanja na sportskim priredbama ili javnom prostoru.\nTop 5 huliganskih gradova\nNa listi gradova u kojima su zabeleženi nasilni incidenti koji su u vezi sa sportskim događajem i huliganskim grupama u Srbiji, na drugom mestu je Kraljevo, sa 15 incidenata, dok je na trećem mestu Kruševac, u kome je zabeležen jedan incident manje.\nČetvrto mesto na listi zauzeo Šabac, u kome je bilo 10 incidenata ove vrste, dok peto mesto dele Šabac i Sombor sa po devet.\nFoto: Beogradski centar za bezbednosnu politiku / Privatna arhiva\nHuligansko nasilje 03 GRAFIKA foto Privatna arhiva Beogradski centar za bezbednosnu politiku\nNajmanje sukoba ovakvog tipa je u gradovima u kojima i nisu toliko zastupljena sportska dešavanja i prisustvo navijačkih grupa. Tako su se na kraju liste našli Arilje, Novi Banovci, Kikinda,Kladovo, Brus, Požega, Vladičin Han, u kojima se dogodio po jedan incident koji je u vezi sa sportskim događajem i huliganskim grupama.\nKrivično delo nasilničko ponašanje na sportskoj priredbi ili javnom skupu uvedeno je u krivično zakonodavstvo Zakonom o izmenama i dopunama Krivičnog zakonika 2009. godine. Pažnja je usmerena ka izvršiocima, mestu i načinu izvršenja, ali i posledicama. Prema odredbama Krivičnog zakonika za ovo krivično delo sledi kazna zatvora od 30 do 60 dana i novčana kazna od 50.000 do 150.000 dinara.\nPored zatvorske i novčane kazne, za bacanje predmeta na sportski teren ili u gledalište, kao i za fizički napad, sud obavezno izriče i zaštitnu meru zabrane prisustvovanja određenim sportskim priredbama.\nZa vreme važenja Nacionalne strategije za borbu protiv nasilja i nedoličnog ponašanja na sportskim priredbama od 2013. do 2018. godine Viši sudovi u gradovima Srbije, izuzev Beograda, doneli su 133 osuđujućih presuda protiv 159 osoba zbog nasilničkog ponašanja na sportskoj priredbi ili javnom prostoru.\nHuligansko nasilje 02 GRAFIKA foto Privatna arhiva Beogradski centar za bezbednosnu politiku\nViša javna tužilaštva su u Srbiji, u periodu od 2013. do 2018. godine imala 1.786 krivičnih prijava zbog nasilničkog ponašanja na sportskoj priredbi ili javnom skupu, od kojih je, u tom periodu, 656 odbačeno.\nNajviše se puca po prestonici\nPripadnici huliganskih grupa su veoma uspešni u nameri da povrede drugu osobu. Povreda je nanesena u devet od 10 slučajeva, najčešće fizičkom snagom. U Beogradu je žabeleženo 13 od 15 slučajeva upotrebe vatrenog oružja, koliko je pribeleženo na nacionalnom nivou.\nNasilna dela sa ciljem da prouzrokuju smrt su na nivou Srbije zastupljeni šest odsto, dok je u Beogradu taj procenat četiri puta veći (24 odsto).


Ministar Delić: Vlada utvrdila Nacrt zakona o izmjeni i dopuni Zakona o rudarstvu KS, cilj je otkloniti nedostatke koje otežavaju provođenje ovog zakona na terenu | Ministarstvo privrede Kantona Sarajevo\nSektor za ekonomsko-finansijske i stručne poslove i praćenje rada privrednih društava sa učešćem državnog kapitala\nSektor za energetiku, industriju, poduzetništvo i investicije\nSektor za poljoprivredu, vodoprivredu, veterinarstvo i šumarstvo\nMinistar Delić: Vlada utvrdila Nacrt zakona o izmjeni i dopuni Zakona o rudarstvu KS, cilj je otkloniti nedostatke koje otežavaju provođenje ovog zakona na terenu\n09.06.2022 - 05:21\nVlada Kantona Sarajevo utvrdila je danas Nacrt zakona o izmjenama i dopunama Zakona o rudarstvu Kantona Sarajevo, te ga uputila u skupštinsku proceduru do njegovog konačnog donošenja.\nMinistarstvo privrede KS u prošloj godini pokrenulo je izmjene i dopune zakona iz resora privrede s ciljem njihovog usklađivanja s potrebama savremenog poslovanja i unapređenja ukupnog poslovnog ambijenta na području Kantona.\nMeđu ranije izmijenjenim zakonima je i Zakon o koncesijama KS, čijom izmjenom se, između ostalog, nastoji unaprijediti i sistem upravljanja i zaštite prirodnih dobara na području našeg kantona. Prilikom analize ovog zakona utvrđeno je da je i u Zakonu o rudarstvu KS neophodno izvršiti određene izmjene s ciljem i njegovog usklađivanja sa zakonom na federalnom nivou, ali i dodatnog usavršavanja u oblasti upravljanja i zaštite prirodnih bogatstava na području KS.\n„Pokazali smo čvrsto opredjeljenje da prirodne resurse Kantona zaštitimo i u okvire zakona uvedemo sve one koji na bilo koji način koriste ova dobra. S tim u vezi, ranije smo izmijenili Zakon o koncesijama, a danas je na redovnoj sjednici Vlade utvrđen i Nacrt zakona o izmjenama i dopunama Zakona o rudarstvu KS“, naveo je ministar privrede Adnan Delić.\nKazao je i da je Ministarstvo privrede, na osnovu sveobuhvatne analize parametara i aspekata u procesu primjene Zakona o rudarstvu u proteklom periodu ustanovilo određene nepravilnosti tehničke prirode, kao što su nedovoljno precizni pojmovi i formulacije u određenim odredbama ovog zakona, kao i neusklađenost određenih odredbi Zakona sa pripadajućim odredbama federalnog zakona o rudarstvu.\n„To su u principu pravne prepreke i manjkavosti u postojećim pravnim rješenjima za određena pitanja u ovom zakonu, gdje smo primijetili da nedostaju određena pravna rješenja za određena pitanja koja trebaju biti tretirana ovim zakonom, kao i da postoje druge povezane manjkavosti što, u izvjesnoj mjeri, otežava njegovu primjenu. Obzirom na sve navedeno, a s ciljem rješavanja navedene problematike adekvatnim pravnim rješenjima, Ministarstvo privrede KS ocijenilo je da je potrebno donijeti Zakon o izmjenama i dopunama postojećeg Zakona o rudarstvu“, pojasnio je ministar Delić.\nOvaj nacrt zakona naći će se na dnevnom redu jedne od narednih sjednica Skupštine Kantona Sarajevo koji će nakon razmatranja i utvrđivanja skupštinskih zastupnika biti upućen na javnu raspravu u trajanju od 60 dana, kako je predloženo.


04.11.2021 u 11:22\nBivši šef NATO-a: Putin želeo da se Rusija pridruži Alijansi\nLONDON – Ruski predsednik Vladimir Putin želeo je da se Rusija pridruži NATO-u, ali nije želeo da njegova zemlja prođe kroz uobičajen proces prijave i da stane u red „sa mnogim zemljama koje nemaju takav značaj”, izjavio je danas bivši generalni sekretar Alijanse Džordž Robertson. Šef NATO-a od 1999. do 2004. godine je rekao da je Putin na njihovom prvom sastanku jasno stavio do znanja da želi da Rusija bude deo zapadne Evrope. „Želeli su da budu deo tog sigurnog, stabilnog prosperitetnog Zapada kojem Rusija tada nije pripadala”, rekao je on, prenosi Tanjug. Robertson se prisetio ranijeg sastanka sa Putinom, koji je postao ruski predsednik 2000. godine. „Putin je pitao: Kada ćete nas pozvati u NATO? Odgovorio sam: Pa mi ne pozivamo ljude da se učlane u NATO, oni apliciraju za\n01.11.2021 u 14:54\nPutin: Kroz nišan jasno vidimo američki ratni brod u Crnom Moru\nSOČI - Američki ratni brod koji je ušao u Crno More može jasno da se vidi dvogledom ili kroz nišan odgovarajućeg odbrambenog sistema, rekao je danas ruski predsednik Vladimir Putin otvarajući seriju tradicionalnih skupova odbrambene industrije u Sočiju. „Kao što znate, američki ratni brod je sada ušao u Crno more. Može jasno da se vidi kroz dvogled ili kroz nišan odgovarajućeg odbrambenog sistema”, rekao je Putin, prenosi agencija Tas s. Ranije danas je Šesta flota saopštila na Tviteru da se njihov komandni brod „Maunt Vitni” uputio ka mestu izvođenja vojnih vežbi u Crnom moru. „Komandni brod Šeste flote američke Ratne mornarice Maunt Vitni počeo je tranzit na sever do Crnog mora gde će izvoditi operacije sa našim NATO saveznicima i partnerima u regionu”, navedeno je u


MAJDANPEK - Odeljenje u kome od 20 odlikaša čak 15 njih konkuriše da ponese i Vukovu diplomu, nesumnjivo ga kvalifikuje za najbolje u školi. To je IV/2 Gimnazije u Majdanpeku, za koje kažu da nema dobrog dešavanja i aktivnosti u školi, a da nije uključen makar neko od njih.\nU ovom odeljenju izuzetnih pojedinaca, kažu da nema najboljeg, ali da ima mnogo onih koji bi u slabijoj konkurenciji lako poneli to zvanje.\n- Uspeh svakog pojedinca motiv je za većinu drugih da rade i više i bolje. Na drugoj strani, oni koji imaju nešto slabiji uspeh ispada da su još slabiji, zato što je većina izuzetno dobra - priznali su nam maturanti Gimnazije, a Jelena Racić se pohvalila da je većina njenih drugara imala priliku da kroz trodnevnu posetu Beogradu poseti Skupštinu i Predsedništvo.\n- Da ih ne prozivam, pojedinci su odmah došli na ideju, ne da upišu političke nauke već da zauzmu poslaničke fotelje, kapirajući da bi im sasvim odgovarale - kroz smeh dodaje Sanela Šerbanović koja je, kao i Jelena Racić i Milenko Petković, ovogodišnji dobitnik Svetosavske nagrade Centra za kulturu Majdanpek, jer su upravo njih troje proglašeni za najbolje učenike Gimnazije.\nGimnazijsko IV/2 odeljenje je sa najviše stipendista resornog ministarstva, čak 17 učenika je to pravo ostvarilo. Sanela Šerbanović, Sanja Živanović, Sandra Đorđević stigle su do republičkih takmičenja iz geografije, srpskog, biologije...\n- Učestvovali smo i u kvizu „Upoznaj Evropu“ organizovanom povodom Dana Evrope, pa su nas tako posetili i ambasadori Evropske unije i čestitali nam na uspehu - pohvalio nam se Nemanja Šegrt koji je odličan sportista, rukometaš.\n- Nisam jedini sportista, Vladimir Vujinović, Aleksandar Žurkić i Goran Senić treniraju fudbal, Petar Đurić košarku, Sandra Đorđević karate, dok Predrag Matić, Goran Senić, Nikola Badrkić i Petar Knežević imaju i svoju grupu, više snimaka .\nAleksandar Marković, koji zvuči kao PR odeljenja, kaže da će maturska ekskurzija tokom koje su obišli Grčku većini ostati u nezaboravnom sećanju i ne samo zato što je predstavljala prvo ozbiljnije odvajanje od kuće i dalje putovanje.\n- Ponosni na svoju zemlju, šetali smo se noseću srpsku zastavu po celoj Paraliji. Iako smo zbog toga imali probleme, nismo odustajali - priča Aleksandar Vlku.\n- U svemu što radimo, složni smo, a u bežanju sa časova nekako najsložniji - dodaju Mina i Sandra i prepričavaju čuvenu epizodu kada ih je direktor sreo na izlazu i pitao gde su krenuli, a Aleksandar iskreno odgovorio - kući.


RUSI ODOBRILI: Srpski neprobojni VATRENI KIŠOBRAN za trupe na tlu | WebTribune\nHome IZBOR RUSI ODOBRILI: Srpski neprobojni VATRENI KIŠOBRAN za trupe na tlu\nPosted date: децембар 22, 2017 In: IZBOR, SPEKTAR\nNabavkom novog paketa ruskog naoružanja Vojska Srbije zatvoriće kritične otvore u svom sistemu odbrane. Helikopteri „Mi-17“ ojačaće transportnu komponentu avijacije, ali i obezbediti podršku snagama za brzo reagovanje.\nRaketnim sistemima S-300, „pancir“ i „buk“ Srbija bi potpuno zaštitila svoje nebo, ali i otvorila vatreni „kišobran“ za svoje trupe na tlu.\nOvi tipovi savremenog ruskog naoružanja bili su tema razgovora najviših predstavnika Srbije i Rusije. Predsednici Vladimir Putin i Aleksandar Vučić o ovome su pregovarali u četiri oka, a zna se samo da je ruska strana kao proizvođač dala načelnu saglasnost da sa Belorusima pregovaramo o nabavci sistema S-300.\nDa ruska strana računa na vazduhoplovnu saradnju sa Srbijom pokazuje i činjenica da su ruski domaćini Vučiću u završnici posete, juče na moskovskom aerodromu „Vnukovo“ organizovali promociju aviona „suhoj superdžet 100“ u dve varijante. Delegacija iz Beograda uverila se u mogućnosti verzije za prevoz VIP putnika, kao i modela namenjenog transportu ljudi i medicinske opreme.\nU okviru strateške vojne saradnje, Srbija je dobila načelnu saglasnost da sa Minskom nastavi pregovore o nabavci još šest letelica „mig-29“ iz sastava beloruske armije. Ruska strana raspoložena je i za dogovor o isporuci raketnog sistema PVO Srbiji. Osim sistema S-300, u središtu razgovora su i rakete srednjeg i malog dometa namenjene zaštiti jedinica.\nPrvi rezultat sastanka u Moskvi mogao bi da bude ugovor o isporuci šest helikoptera. Reč je o savremenim višenamenskim letelicama, koje mogu uspešno da se koriste za transport, medicinsku evakuaciju, desantiranje padobranaca, ali i pod oružjem za vatrenu zaštitu jedinica. Srbija je 2015. već kupila dva helikoptera „Mi-17“, koji su isporučeni polovinom prošle godine i uveliko se koriste.\n– Nabavkom šest helikoptera na snazi i efikasnosti dobiće i naša Kopnena vojska, posebno Specijalna brigada i jedinice za brza dejstva – navode u VS.\nSrbija krajem sledeće godine očekuje isporuku po 30 modernizovanih tenkova T-72 i savremenih oklopnih vozila BRDM-2. Ova ratna tehnika sastavni je deo dogovorenog paketa sa „migovima“ koji su sredinom oktobra isporučeni našoj vojsci.\nNe vozite automobil po kratkim relacijama ostaćete bez njega EVO ZAŠTO …\nPOZORIŠTE LUTAKA: Han ga “stisnuo” ali … “Taksa se ukida kad Srbija prizna nezavisnost Kosova”


Republika / Irena Radulović Trifunović namestila presudu: Ovo je sudija koja radi za tajkuna!\nsubota, 24. 11. 2018.| 07:08\nRešenje kojim se Srpskom telegrafu zabranjuje pisanje o malverzacijama tajkuna iz Vrbasa Vladimira Vrbaškog, kakvo ne pamti srpsko pravosuđe, izradila je sudija Višeg suda u Beogradu Irena Radulović Trifunović. Ona ga je, pri tome, izradila unapred, iako praktično tek treba da bude doneto, ne obavestivši našu redakciju ni da je u toku bilo kakav postupak. Datirala je rešenje na 9. novembar, ali ono do danas nije dostavljeno našem listu.\nPrema pouzdanim saznanjima do kojih je došao Srpski telegraf, sudija je rešenje dogovorila sa Vrbaškim, uz učešće nekoliko posrednika, a nakon što ga je izradila, poslala mu je sliku da se pohvali i dokaže da je ispoštovala dogovor. A na pitanje da li je i šta zauzvrat dobila u petak nam nije odgovorila (pitanja smo joj poslali preko Višeg suda u Beogradu).\nKako se ispostavilo, Vrbaški je do sudije Irene Radulović Trifunović došao preko advokata jednog od najvećih srpskih biznismena, čoveka koji je u vreme bivše vlasti maltene bio najmoćnija ličnost u zemlji. On i sam ima problema sa zakonom i postupak protiv njega još nije okončan. Njegovi advokati Vrbaškog su prvo povezali sa sudijom Apelacionog suda J. V., koja je kandidat za Kasacioni sud. Ona je iskoristila svoj uticaj i poznanstvo sa Irenom Radulović Trifunović, a ova je pristala da bahatom biznismenu završi posao i privremenom merom spreči naš list, pod pretnjom drakonskih novčanih kazni, da nastavi da otkriva gde sve mulja.\nJedinu grešku, međutim, Irena Radulović Trifunović napravila je poslavši sliku unapred urađenog rešenja Vrbaškom.\nUnapred izrađeno rešenje, koje je sudija Višeg suda napisala protiv Srpskog telegrafa, zapanjilo je poznate beogradske advokate. Tako su čak trojica njih ocenila da je sprega sudije i Vrbaškog više nego očigledna i da za ceo svoj radni vek, a svi imaju podosta godina, tako nešto nisu ni videli ni čuli. Ističući da je u pitanju skandal, advokat Ognjen Radić je napomenuo da je nemoguće da se u roku od samo nekoliko dana i na ovakav način donese bilo kakvo rešenje, a skandalozno da se tužba prethodno ne dostavi tuženom. Upozorio je i da je vrlo opasno izdavati ovakve mere jer bi tako svi biznismeni ili javne ličnosti mogli u roku od samo nekoliko dana da zabrane medijima da im pominju imena.\nSa njim se složio i advokat Svetozar Vujačić, dok je advokat Toma Fila ovaj slučaj ocenio kao u najmanju ruku sumnjiv.\nPodsetimo, o malverzacijama Vladimira Vrbaškog i otimanju državnog zemljišta u njegovoj režiji naš list piše u nastavcima, a maltene svakog dana iskrsavaju novi slučajevi i dokazi koji ga teško terete. Vrbaški je, recimo, uzurpirao deo državnog poljoprivrednog zemljišta, na ukupno najmanje 308 hektara. Takođe, nekoliko firmi u stečaju ojađeno je nakon poslovanja s njim, a sve ukazuje na to da je najveći deo malverzacija počinio u sprezi sa stečajnim upravnicima, o čemu ćemo više pisati narednih dana.\nSrbija Tajkun Presuda Malverzacija Vrbas Kriminal Irena Radulović Trifunović


SAOBRAĆAJ DANAS POJAČANOG INTEZITETA | ČA Glas\nVozači se upozoravaju da prilagode i smanje brzinu ako naiđu na mokre kolovoze pošto su za danas najavljene lokalne pojave kratkotrajnih vremenskih nepogoda sa obilnijim pljuskovima i pojavom grada.\nNa naplatnim rampama nema čekanja na naplatu putarine, a na putničkim i teretnim terminalima na graničnim prelazima nema dužih zadržavanja.\nČesto dolazi do formiranja dužih kolona vozila na ulazu i na izlazu iz Mađarske i Hrvatske, tada zadržavanja mogu biti višesatna i duža u odnosu na zadržavanje koje vozače očekuje na graničnim prelazima Srbije. Vreme zadržavanja na graničnim prelazima je relativno i često promenljivo.\n16. септембра 2020 17. септембра 2020 G. D.\nELEKTRODISTRIBUCIJA Planirani radovi za SREDU, 16. 09. 2020. godine: – Zbog rekonstrukcijie mreže niskog napona, bez električne energije biće potrošači u Katrzi, zaseok Tošići izvod preko puta, u vremenskom intervalu od 09:00 do 17:00 časova. Radovi se nastavljaju 18. 09. 2020. -Zbog izmeštanja mernih mesta, bez el energije će biti potrošači u Mojsinju, zaseok Gaj […]


Mali: Milionske uštede za budžet zbog nižih kamatnih stopa – SveVesti.net\n“Tri puta je bilo više tražnje nego što je bila ponuda. Ono što je posebno važno, mi ne podižemo naš javni dug na taj način, već novac koji smo juče dobili iskoristićemo da vratimo obveznicu koja dospeva u februaru sledeće godine, a čija je kamatna stopa 4,9 odsto”, rekao je Mali na konferenciji za novinare.\n“Trošak kamatnih stopa se spušta i pada iz meseca u mesec i iz godine u godinu, što je potvrda sigurnosti naše zemlje za ulaganja, potvrda kreditnog rejtinga i predstavlja potvrdu uspeha napretka naših ekonomskih reformi”, rekao je Mali.\n“To bi, na primer, bilo ko kada bi neko domaćinstvo koje je nekad plaćalo kamatnu stopu od 6, 7 ili 8 odsto, kao što smo mi plaćali 2012. i 2013. godine, sada plaća 1,25 odsto. To su milionske uštede za naš budžet, jer umesto da plaćamo skupe kamate i kredite, mi ih sada vraćamo”, objasnio je Mali.\n“Odgovorno, pažljivo i precizno se bavimo našim javnim finansijma. Idemo na to da kroz ekonomske reforme i smanjenje rizika ka zemlji ulaganja smanjujemo kamatne stope na naše hartije i sa tom politikom ćemo nastaviti”, podvukao je Mali.\nMinistar finansija Siniša Mali izjavio je danas da je po “fleš” proceni rast naše ekonomije za treći kvartal ove godine 4,7 odsto, što, kako navodi, znači da će rast privrede za 2019. biti i do 3,8 odsto.\n“Po fleš proceni stopa rasta naše ekonomije je 4,7 odsto za treći kvartal ove godine. Mi ćemo danas ili sutra izaći sa projekcijama rasta privrede za ovu godinu i ona više neće biti 3,5 odsto kao što je planirano, već 3,6 ili 3,7, a možda čak i 3,8 odsto”, rekao je Mali na konferenciji za medije.\n“Takođe, rast stranih ulaganja je nikad veći, odnosno, 42 odsto je više stranih investicija u sedam meseci ove godine nego u istom periodu prošle”, ukazao je Mali.\n“Sa početkom nove godine idu i veće penzije za 5,4 odsto”, podsetio je Mali.\n“Planiramo i velike poreske olakšice za mlade kako bismo podstakli njihovo zapošljavanje. Takođe, planiramo i smanjenje opterećenje na zarade sa 63 na 61 odsto”, najavio je Mali.\n“Ako uz to sledeće godine ostvarimo i cilj da dobijemo investicioni kreditni rejting, za nas je onda nebo granica. Onda nas očekuju još veći uspesi na međunarodnom finansijskom tržištu”, ocenio je Mali.\nPrevious Dostupna srpska aplikacija za računovođe\nNext Premiranje mleka po kvalitetu u drugoj polovini 2020.


Cene električne energije u Evropi - euroenergy.rs\nTržište električne energije u Evropi i dalje je prilično diferencirano, uprkos proklamovanim integracionim procesima, a tržišna ekonomija u „čistom“ obliku ne funkcioniše u svim zemljama regiona. U nekim zemljama EU ljudi skupo plaćaju električnu energiju, finansirajući ekološku politiku države, u drugim zemljama naprotiv, država indirektno finansira biračko telo subvencionisanjem niskih tarifa. Kao rezultat toga, cene električne energije se ponekad veoma razlikuju od susednih zemalja sa sličnim resursima. O tome svedoči rangiranje evropskih zemalja u pogledu tarifa električne energije za stanovništvo u raznim zemljama EU, pripremnjeno od strane stručnjaka RIA za kraj 2014.\nŠto je zelenije, to je skuplje\nNajskuplju struju, kao i prošle godine, plaćaju Danci, lideri na rejting listi. U Danskoj, ako prebacimo u rusku valutu, ljudi u proseku električnuenergiju plaćaju po ceni od 17,2 rublje za kilovat. Stanovnici kraljevstva, otkazavši razvoj nuklerane energije, dobrovoljno finansiraju troškove za razvoj „zelene“ energetike. Učešće poreza u ceni električne energije u državi je oko 60%, i to je najviša stopa u Evropi.\nGeneralno u Danskoj se veoma osetljivo odnose na zadatak maksimalnog povišenja udela obnovljivih izvora energije u strukturi proizvodnje elektroenergije, koja je već prevazišla 20%. Kao rezultat takve politike, ne samo da podržavaju proivođače „visokoekologične“ energije, već i posredstvom visokih poreza smanjuju proizvodnju kod predstavnika „prljave“ energije.\nSledeća na listi nalazi se još jedna zemlja sa sličnom energetskom politikom- Nemačka, sa 16.9 rubalja po kilovat-satu električne energije za stanovništvo. U Nemačkoj su takođe praktično otkazali od nukleranog programa posle tragedije sa nukleranom elektranom u Fukušimi, ovde su visoki porezi za električnu energiju i snažno se stimuliše razvoj „zelene“ energije.\nNa trećem mestu se nalazi Italija, sa takođe relativno visokim udelom obnovljive elektroenergije u energobalansu, pored toga, visok je udeo tečnog prirodnog gasa, koji je sada prilično skup. Osim toga Italija koja je suočena sa krizom, morala je da pooštri fiskalnu politiku, što je posebno uticalo na cenu električne energije.\nGeneralno treba napomenuti da većina zemalja koje se nalaze u prvih deset, to su zemlje sa relativno dobro razvijenom „zelenom“ energetikom, gde se njeno učešće u energetskom bilansu kreće od 8% naviše. Pored toga na mesto zemlje na rejting listi, utiče udeo jeftine nuklearne energije, i još više jeftine hidro-elektro energije. Svi ovi faktori mogu ili da nivelišu, ili da pojačaju jedni druge. Na primer u Francuskoj i Švedskoj je približan broj nukleranih elektrana, ali se u Švedskoj znatno razvila„zelena“ energetika. Usled toga cena električne energije u Švedskoj je za skoro četvrtinu veća nego u Francuskoj. U Norveškoj, u poređenju sa drugim skandinavskim zemljama nema „zelene“ energije, nema nuklernih elektrana, ali je veoma razvijena hidroenergetika, tako da je struja relativno jeftina. U principu prema analizi cena, u mnogim evropskim zemljama zarad ekologije i energetske nezavisnosti , spremni su da snose ogromne finanasijske gubitke. Međutim efikasnost takve energetske politike može se dovesti u pitanje. Ovakav pristup države rezultira u izvesnoj meri na štetu konkurentne sposobnosti sopstvenih proizvođača i kupovne moći stanovništva.\nPritom apsolutno nije očigledno da su ekološki efekti takve energetske politike u Nemačkoj, Danskoj, Italiji, i drugim zemljama u potpunosti nadoknađuju gubitak ekonomske koristi u vidu niskih troškova.\nU narednim godinama ostaje da se proceni ispravnost ovakvog pristupa, ali sada ekonomija većine evropskih zemalja je već u nepovoljnijem položaju u konkurentskoj borbi u odnosu na SAD gde je elektrobalans usmeren na jeftin gas, naftu i nuklearnu energiju.\nŠto istočnije, to jeftinije\nKao potvrda iznesenim zakonomernostima, u donjem delu tablice uglavnom se nalaze zemlje u kojima je „zelena“ ekologija u povoju- Rusija i njeni susedi.\nNa poslednjem mestu sa većom razlikom od ostalih je Ukrajina, gde su tarife skoro tri puta niže nego u Rusiji, koja se nalazi na pretposlednjem mestu. Ispred Rusije su Kazahstan a zatim Belorusija. Treba dodati da je u Ukrajini, kao i u Rusiji, veoma razvijen nuklearni i hidro potencijal, što znatno utiče na cenu. Pored toga ruskо energosnabdevanje, plaća po evropskim standardima, veoma nisku cenu za gas. Belorusija takođe dobija gas po smanjenoj tarifi.\nMeđutim u zemljama koje su nekada bile u sastavu SSSR-a , na tarife ne utiče samo struktura energetskog balansa, nego i socijalna politika vlade.\nPraksa unakrsnog subvencionisanja u izvesnoj meri i dalje postoji u skoro svim post-sovjetskim države. I to ne samo onim koje su bile deo Sovjetskog Saveza,već i onim koje su bile pod njegovim uticajem. U dvadeset zemalja sa najjeftinijom strujom su ili bivše sovjetske republike, ili pripadnice ugašenog Varšavskog pakta. Izuzeci su samo bogati u vodnim resursima, Island i Turska.\nIstovremeno, napominjemo da je dinamika cena električne energije u poslednjih pet godina u raznim evropskim zemljama različita. Kretanje cena, po pravilu, je bilo povezano sa poreskom politikom države, dinamikom cene goriva, dinamikom kursa domaće valute. U većini zemalja cena je pala, kada je snižena cena za ugljovodonike.Najveće smanjenje je primećeno u Mađarskoj, Luksemburgu i Holandiji.\nIstovremeno najveći porast u tarifama za električnu energiju za stanovništvo u nacionalnoj valuti, prema oceni RIA rejtinga, u poslednjih 5 godina je doživela Belorusija, kroz devalvaciju - više od 4 puta, kao i Grčaka, prolazeći kroz dužničke krize - 53%. Rusija u smislu rasta cena je na trećem mestu. Za pet godina cena struje je povećana za 51%.\nKilovati i novčanik\nPrema procenama RIA rejtinga, najveća količina električne energije, kao pre godinu dana za jednu prosečnu platu, može da se kupi u Norveškoj 24000 kWh mesečno. Na drugom i trećem mestu se nalaze Luksemburg i Holandija. U ovim državama je stanovnicima za prosečnu zaradu raspoloživo 18000 i 15100 kWh mesečno. Najmanje električne energije za mesečnu platu sada mogu dobiti stanovnici Republike Moldavije, samo 1800 kWh. Relativno jeftina struja u ovoj zemlji u kombonaciji je sa veoma niskim ličnim dohotkom, po evropskim standardima. Na kraju rejtinga, po ovom indikatoru su takođe bivše socijalističke zemlje, Rumunija, Litvanija, Bugarska i Letonija. Rusija sa skoro 10000 kWh po prosečnoj zaradi ostaje na prilično visokom 19. mestu od ukupno 42 između Belgije i irske. Po mišljenju eksperta RIA, sledeće godine situacija u Rusiji se neće promeniti radikalno, čak i pored teške situacije u ekonomiji. Stope rasta u sledećoj godini mogu biti oko 8-9%, što neće dozvoliti Rusiji da zauzme poslednje mesto na listi, iako Rusija verovatno može da napreduje ka susednoj poziciji gde je rangiran Kazahstan.\nRangiranje je napravljno na osnovu procene cene električne energije za stanovništvo, prema podacima statističkih zavoda i regulatornih organa različitih zemalja, za poslednje dostupne datume. Obračun cene električne energijedobijen je konvertovanjem nacionalnih valuta u rusku rublju po kursu Centralne banke RF na dan 7. novembar 2014.\nRIA rejting-20. novembar.


Trebinje: Ani Sofrenović i Vojislavu Brajoviću dodijeljen “Zlatni platan” – Televizija srpske dijaspore\nTrebinje: Ani Sofrenović i Vojislavu Brajoviću dodijeljen “Zlatni platan”\nOd Vladan Božić\t Poslednja izmena 09.08.2020\nDodjelom nagrada “Zlatni platan”, glumcima Ani Sofrenović i Vojislavu Brajoviću, za izuzetan doprinos evro-mediteranskom filmu, sinoć je u Trebinju počeo Osmi festival mediteranskog i evropskog filma.\nGlumac, Vojislav Brajović, rekao je da mu dodijeljena nagrada prija, da je to najbolja plata svakome, da zna da nije radio uzalud, a posebno ga raduje što je u Trebinju, uprkos epidemiji virusa korona.\n“Drago mi je da smo tu i da znamo da možemo zajedno da se izborimo sa svim problemima koji nas tište, a da nas ove nagrade samo podstiču da budemo odgovorni prema onome što radimo”, rekao je Brajović novinarima.\n“Divno je što je to ove godine, što je to jedan od rijetkih festivala koji je uspeo da se održi u ovoj situaciji. Mnogo je straha, nepredvidivosti, ljudi su u nekom posebnom stanju i drago mi je da imaju želju da vide nas glumce i dođu na Festival, da nekako pokušavamo da taj normalni život čuvamo što bolje možemo”, rekla je Sofrenovićeva novinarima.\nOsmi Festival mediteranskog i evropskog filma je otvorila proslavljena glumica Nataša Ninković, koja je istakla da su umjetnost i film kao dio nje, obično svjedočanstvo nekog vremena, slika nekog društva.\n“Ja vas pozivam da sačuvate kulturu, umetnost, film, lepotu i dobrotu u vama, da je ne podrazumevate, da se borite za nju, ona će vam to višestruko vratiti. To je nekako najlepši mogući način da mi sačuvamo naš prelepi grad, naše Trebinje”, rekla je Ninkovićeva.\nZamjenica gradonačelnika Trebinja, Slađana Skočajić, podsjetila je prisutne na sva velika glumačka imena, kojima je ranijih godina dodijeljena nagrada “Zlatni platan”, te napomenula da je ovaj festival za Trebinje posebno važna manifestacija.\nProjekcije filmova su, zbog epidemiološke situacije, na tri lokacije, letnjoj sceni Doma mladih, platou ispred Muzeja Hercegovine i na terasi hotela “Leotar”.\nFestival se održava pod motom “Nova energija”, a pokrovitelji su Ministarstvo prosvjete i kulture Republike Srpske, Uprava za dijasporu Srbije i grad Trebinje.\nUlaz za sve projekcije je slobodan, a gledaoci besplatnu ulaznicu mogu rezervisati na imejl adresi – /rezervacijetff@gmail.com/\nU pratećem programu sinoć je u Kulturnom centru u Trebinju otvorena izložba “Faktastika”, u saradnji sa Modernom galerijom Valjevo.\n''Zlatni platan''Ani SofrenovićdodeljentrebinjeVojislavu Brajoviću\nPatrijarh Irinej: Milo Đukanović, 1988. godine, doveden u Patrijaršiju kao budućnost srpskog naroda\nMuzej Hercegovine izlog istorijskog nasljeđa\nOtvoren festival “Dani Nebojše Glogovca” u Trebinju\n“Prvi avion iz Trebinja poleće do marta 2022.”\nTrebinje: Princ Filip sa porodicom, na pomenu kralju Petru Prvom, u Tvrdošu


Četrdeset godina od polufinala Kupa UEFA, veterani "Radničkog" se prisetili legendarne utakmice - CITY SMART | Vesti bez ulepšavanja\nČetrdeset godina od polufinala Kupa UEFA, veterani “Radničkog” se prisetili legendarne utakmice\nNa današnji dan, 7. aprila 1982. godine "Radnički" je pobedio Hamburger u prvom meču Kupa UEFA pred oko 25.000 gledalca na stadionu Čair. Povodom četrdesetogodišnjice istorijsko uspeha kluba organizovan je prijem za veterane niškog fudbala u Gradskoj kući.\nIgrači kažu da im je puno srce jer su se ponovo okupili, posebno na dan kada su kako kažu ostvarili istorijski uspeh koji ne bledi u sećanju.\n“Mi smo to sve činili zbog nas našeg kluba i zbog našeg grada. Taj uspeh će ostati trajno zabeležen kao uspeh ovog grada i fudbala. Mi semo se godinama borili i uspeli da dođemo do tog polu finala i da igramo sa jednim od najvećih klubova u Evropi”, kazao je Milovan Obradović – Drda, kapiten legendarne ekipe koji je preokrenuo sudbinu zadajući odlučujići gol u 85. minutu igre.\nObradović ističe da su svi igrali kao jedan jer su pred sobom imali isti cilj, a kako atmosferi u klubu i doprinelo i to što su dugo zajedno igrali. On se zahvalio svojim saigračima i podsetio onih koji su kako kaže činili tu srčanu ekipu, a koji su nažalost preminuli. Minutom ćutanja odata je počast onima koji su ostavili trag u niškom fudbalu, a svoj grad učinili ponosnim.\nUtakmice koju Nišlije još pamte i rado prepričavaju prisetio se i tada najmlađi igrač ekipe Miloš Drizić. On je kazao da mu je utakmica ostala u lepom sećanju i da su tada svi zajedno ostavili srce na terenu.\nLegende niškog fudbala dobile su i prigodne poklone, a gradonačelnica je predložila da se napravi izložba starih fotografija koje svedoče o njihovom uspehu.\nPodsetimo, tog 7. aprila 1982. godine istorijski duel gledalo je oko 25.000 gledalaca, sudio je Italijan Luiđi Anjolin, a Radnički je pobedio sa 2:1.\nOznakeIzdvajamo Milovan Obradović Radnički UEFA vetarni kluba\nGrad zaradio 8 miliona dinara od Kupa “Radivoja Koraća”, novac opredeljen za dalja ulaganja u košarku


Počinju pripreme za doček dve Nove godine\nHomeVestiPočinju pripreme za doček dve Nove godine\n22/12/2017Redakcija BALKAN TVVesti, za slajder0\nFondacija „Novi Sad 2021“ počinje pripreme za doček dve Nove godine, 31. decembra i 13. januara, po različitim konceptima, saopšteno je danas iz te Fondacije.\nKako su najavili, dok će doček 2018. godine biti 31. decembra tokom celog dana, uglavnom na otvorenim prostorima i samo u centru grada, 13. januara dočekaće se „7526. godina po Julijanskom kalendaru“, samo u toku večeri, isključivo u zatvorenim prostorima, po celom gradu, prenosi RTV.\nOva dva koncepta spaja most interkulturalnosti u kojem se prepliću delovi visoke estetike sa popularnom kulturom, čime visoka kultura dobija novu publiku, a masovna dobija nove standarde i vrednosti, čineći je boljom i kvalitetnijom, navedeno je u saopštenju.\nNa više od 21 „kultne lokacije“, među kojima su kulturna, administrativna, poslovna i obrazovna zdanja, kao i ugostiteljski objekti, izvođači najrazličitijih žanrova nastupiće na potpuno neočekivanim mestima, dok će mostovi koji će spojiti konceptualno različite izvođače, žanrove i prostore predstavljati tradicionalnu muziku.\nNastupiće Slobodan Trkulja, bend Imar iz Škotske u maloj sali Srpskog narodnog pozorišta, Divna Ljubojević u pozorišnoj sali NIS-a, Laibachov, u velikoj sali Srpskog narodnog pozorišta, Kaliope u Pozorištu mladih, Matija Dedić i Zoran Predin u Novosadskoj sinagogi, Dečja filharmonija u Gradskoj kući.\nTakođe, biće opera za decu udruženja Visoko C u Eđšegu, spoj tamburaških sastava iz Osijeka i Novog Sada predvođenih Dušanom Svilarom, u Studiju M, moderan cirkus i kabare Ludifiko u Zapadnom holu SPENS-a, različita kulturno-umetnička društva iz Zone 021 u holu Železničke stanice, dok će budući Youth Creative Polis, tzv. Kineska četvrt predstaviti programe na četiri lokacije za ljubitelje tehno zvuka i rep muzike.\nPol Rič iz Francuske, Lag, Klaus i Vladimir Aćić nastupiće u Fabrici, a Necone, Friday Swag, Janchezz, Rasheed i Yeah Left u Quarteru i to je, podvlače organizatori, samo deo programa za 13. januar u Novom Sadu na „dočeku 7526. godine“.\nDva dočeka su kao uvertira za 2021. godinu, kada će Novi Sad biti Evropska prestonica kulture.\nBesplatna akcija kontrole zdravlja građana


Pozivanje pomoću glasovnih komandi\nSve više država zabranjuje korišćenje mobilnog telefona u automobilu, tj. držanje aparata u ruci pri vožnji. „Hands-free“ dodaci su, na taj način, postali obavezna oprema, a američka Motorola za april najavljuje i prvi sistem koji će omogućiti korišćenje telefona pomoću glasovnih komandi. Upotrebom Bluetooth tehnologije omogućena je bežična veza između sistema koji se ugrađuje u komandnu tablu i aparata koji može da se nalazi bilo gde u automobilu.\nVlasniku će biti na raspolaganju 100 komandi, mikrofon i zvučnici, sistem koji se automatski aktivira po paljenju motora. „Hands-free“ će moći da se koristi i uz telefone koji nemaju mogućnost prepoznavanja govora, a očekuje se da će njegova cena biti oko 200 dolara.


Poskupio dug RS\nBanjaluka - Kratkoročno zaduživanje RS putem trezorskih zapisa poskupjelo je ove godine u odnosu na prošlu, jer su porasle kamatne stope.\nSrpska je u ovoj godini nastavila lanjski trend emisije trezorskih zapisa. U prošloj godini je izvršeno 11 emisija trezorskih zapisa i pet emisija obveznica RS u ukupnom iznosu od 408,32 miliona KM. Zaduživanje tim putem poraslo je za 49,05 miliona KM ili 13,65 odsto nego u 2014. godini. Ministarstvo finansija RS je od početka godine tri puta emitovalo trezorske zapise, a do kraja prvog polugodišta planirane su još tri emisije od kojih je prva zakazana za 16. mart.\nZa razliku od većine prošlogodišnjih aukcija u kojima su kamatne stope bile ispod ili neznatno iznad jedan odsto, Srpska se ove godine zaduživala znatno skuplje, jer su kamate u svim slučajevima premašile granicu od dva odsto. Prvom ovogodišnjom emisijom trezoraca koji dospijevaju na naplatu godinu poslije dana emitovanja prikupljeno je 20 miliona KM uz kamatnu stopu od 2,04 odsto. U narednoj aukciji, koja je na Banjalučkoj berzi obavljena sredinom februara, prodati su trezorski zapisi vrijedni 28,6 miliona KM sa rokom dospijeća od samo mjesec i uz kamatnu stopu od 2,07 odsto. Posljednja emisija obavljena početkom sedmice bila je vrijedna 14,8 miliona. Trezorski zapisi iz te emisije na naplatu dospijevaju za šest mjeseci, a prodati su uz kamatnu stopu od 2,5 odsto.\nDirektor brokerskog društva "Eurobroker" iz Banjaluke Boris Majstorović kaže da RS novac prikupljen emisijom trezorskih zapisa koristi za održavanje tekuće likvidnosti.


Kriminalni krugovi vladaju noćnom zabavom u Beogradu\nJedan od splavova u Beogradu\nNoćni život u Beogradu prepoznatljiv je po dobrom provodu ali ukoliko se malo zagrebe ispod površine nazire se i mreža kriminala o kojoj se u javnosti sve otvorenije govori. Država na taj problem još nema odgovor, a mladi željni zabave sve češće se pitaju koliko su bezbedna mesta za izlaske.\nMirko Rudić, novinar nedeljnika „Vreme“, u tekstu pod naslovom „Ko je ubio Fedora Frimermana“, nedavno je taj problem analizirao kroz slučaj obezbeđenja jednog od splavova koje je na smrt pretuklo tridesetogodišnjeg Beograđanina.\n„To da na splavovima, u kafićima i klubovima vladaju kriminalni krugovi uopšte nije nešto novo i ekskluzivno. Ali kao da policija nema dovoljno snage da reši taj problem, verovatno zbog toga što ima i ljudi iz njenih redova koji su u tim kriminalnim krugovima. A sami vlasnici ugostiteljskih objekata ne žele da govore o tome jer su na neki način ucenjeni, i moraju da igraju po tim pravilima koja su prihvatili kada su otvorili splavove i klubove, ili i oni uzimaju deo tog ilegalnog kolača“, kaže Rudić.\nDragan Lukić, pionir u organizovanju noćne zabave na beogradskim rekama i više od 25 godina vlasnik jednog od najpopularnijih splavova, kaže za RSE da se u Beogradu, a bez valjane kontrole, razvija ogroman biznis u „sivoj zoni“.\n„U centru glavnog grada dešavaju se i stvari koje nisu primerene ni zemljama Latinske Amerike ili Afrike. Određeni centri moći, to slobodno mogu da kažem, kontrolišu noćni život Beograda. Gde je na pojedinim mestima za izlazak u pitanju droga, prostitucija i sve ostalo... Iznosim neke stvari koje mnogi u ovom gradu znaju, a ćute. To svi u Beogradu znaju, cela policija, državna bezbednost, svi“, tvrdi Lukić.\nObezbeđenje u sferi sive ekonomije\nJavna je tajna da u obezebeđenju klubova i splavova mahom rade ljudi koji nisu profesionalci, i da se mnogi od njih „regrutuju“ iz redova navijačkih grupa.\n„Pošto ne postoji zakonski osnov za njihovo angažovanje onda nema ni bezbednosnih provera. Tako da među njima ima i kriminalaca, navijača ali na žalost i policajaca sa službenim oružjem i značkama koji rade na crno. Koji zloupotrebljavaju položaj tako što van radnog vremena mašu legitimacijama i pištoljima. To je sve velika opasnost u Srbiji. Donošenje zakona bi donekle uredilo tu oblast jer bi propisalo ko poslom obezbeđenja može da se bavi.“\n„Obezbeđenje je u sferi sive ekonomije jer bez zakona legalna ekonomija u toj oblasti ne postoji. Verovatno da oni jednim delom imaju fiskalne račune, i da na neki način mogu da opravdaju sve, ali siguran sam da i to ne ide sto odsto legalnim vodama. Tako da ne verujem da iko iz države zna šta se tu dešava, osim njih koji to rade“, kaže Mirko Rudić.\n„Ovde se radi o zaštiti nekih ličnih interesa, dakle o zaštiti imovine. Ali oni koji pružaju tu zaštitu su najčešće ljudi koji se ne libe da koriste silu čak i kada to nije neophodno. To je veliki problem“, ističe Marko Milošević.


KVAR: Velika Britanija lansirala balističku RAKETU koja je promenila kurs i odletela prema američkoj obali?! | Vestinet.rs\nPočetna SVET\tKVAR: Velika Britanija lansirala balističku RAKETU koja je promenila kurs i odletela prema američkoj obali?!\nPrema njegovim rečima, raketa „Trident II D5’“, koja može da ubije milione ljudi, bila je lansirana sa britanske podmornice „Vendžins“ kod obale Floride, promenila je kurs i odletela prema američkoj obali.\nZa vreme testiranja raketa nije nosila bojeve glave, rekao je izvor. Šta je uzrok incidenta, on nije naveo, rekavši samo da se kvar pojavio nakon što je raketa startovala ispod vode.\nOn je naveo da je do incidenta došlo samo nekoliko nedelja pre glasanja u britanskom parlamentu o balističkoj raketi „Trident“.\nTada, kako navodi izdanje, Ministarstvo odbrane Velike Britanije nije otkrilo ovu informaciju o lansiranju, saopštivši samo da je ono bilo uspešno.\nPrema podacima lista, ministar odbrane Majkl Felon će biti pozvan u parlament da podnese izveštaj o ovom događaju.


Sindikalna potrošačka korpa u novembru koštala oko dvije hiljade maraka – Radio Feral\nSindikalna potrošačka korpa koju je Savez samostalnih sindikata Bosne i Hercegovine izračunao za novembar 2020. godine iznosi 1.918,53 maraka i za 139,39 maraka je skuplja od potrošačke korpe iz oktobra.\nProsječna plaća isplaćena u Federaciji BiH za septembar 2020. iznosila je 961 KM i za 120 KM je viša od prosječne plaće isplaćene u julu 2020. godine. Pokrivenost Sindikalne potrošačke korpe prosječnom plaćom je 50,09 posto.\n1. Prehrana – 46,2%\n2. Stanovanje i komunalne usluge – 16,2%\n3. Higijena i održavanje zdravlja – 8,0%\n4. Obrazovanje i kultura – 5,7%\n5. Odjeća i obuća – 10,4%\n6. Prijevoz – 7,2%\nU kategoriji prehrana korištene su cijene iz tri trgovačka centra za 86 artikala. Kada je riječ o higijeni i održavanju zdravlja ubrojani su troškovi za 12 stavki, a za stanovanje i komunalne usluge troškovi za šest stavki, saopćili su iz Saveza samostalnih sindikata BiH.\n← Uskoro manifestacija „Kalesijski šampioni znanja 2020“\nNakon 15. decembra bit će poznate eventualne izmjene cijena duhana i cigareta →


Vesti :: Epidemiolozi savetuju vakcinaciju protiv morbila i gripa\nBegović Lazarević je na TV Pink precizirala da su od 15. novembra, kada je prijavljen prvi slučaj malih boginja, prijavljene 44 sumnje na morbile, od kojih su 24 potvrđene. Ona je istakla da je nakon prijavljenog prvog slučaja uveden pooštren nadzor nad morbilima na teritoriji cele Srbije i Beograda.\nDo sada su 60 odsto obolelih osobe koje su starije od 30 godina, a obolelo je samo dvoje dece uzrasta od dve i od 10 godina, rekla je Begović Lazarević i dodala da za sada virus morbile nije ušao u dečije, ni školske, ni predškolske kolektive.\nBegović Lazarević je apelovala da roditelji svu decu, koja do sada nisu vakcinisana, odvedu pedijatru da bi primili vakcinu, podsetivši da su simptomi morbila povišena telesna temperatura i osip.\nGarotić Ilić je u istoj emisiji, govoreći o gripu, rekla da je do sada za teritoriju Beograda opredeljeno oko 51.900 doza vakcina, od čega je do sada 85 odsto iskorišćeno.\nVakcinacija protiv gripa se posebno preporučuje rizičnim kategorijama stanovništva, a to su hronični bolesnici oboleli od srca, bubrega, pluća i sa metaboličkim poremećajima, imunološki oslabljene i osobe starije od 65 godina, ukazala je Garotić Ilić.\nOna je savetovala vakcinaciju, a onima koji se ne vakcinišu da izbegavaju kontakte sa obolelim, da održavaju higijenu ruku, provetravaju prostorije, borave na svežem vazduhu, dok se rizičnim kategorijama savetuje da ne borave u zatvorenom prostoru, gde ima velikog broja ljudi.\nPreporučuje se i adekvatna ishrana, uzimanje vitamina, tečnosti i umerena fizička aktivnost, dodala je Garotić Ilić, podsetivši da su simptomi gripa povišena temperatura, malaksalost i glavobolja, bol u mišićima, kašalj i kijavica.\nIzvor: PRESS 20. 01. 2015.\n20. Januar 2015. Vesti 0 1598\ngripa protiv epidemiolozi sada morbila vakcinaciju garotic lazarevic begovic vesti ilic preporucuje savetuju godina boginja malih vakcinacija\nmale boginje [×]\nTri reči: epidemiolozi savetuju vakcinaciju, vakcinaciju protiv morbila, savetuju vakcinaciju protiv, danas epidemiolozi gradskog, epidemiolozi gradskog zavoda, pojave malih boginja, vesti epidemiolozi savetuju, gripa vesti epidemiolozi, protiv pojave malih\nDve reči: begovic lazarevic, garotic ilic, epidemiolozi savetuju, protiv morbila, savetuju vakcinaciju, vakcinaciju protiv, malih boginja\nJedna reč: gripa, protiv, epidemiolozi, sada, morbila, vakcinaciju, garotic, lazarevic, begovic, vesti, ilic, preporucuje, savetuju, godina, boginja, malih, vakcinacija


LDP: U pregovore sa MMF-om sa suprotnim stavovima u vladi :: EMG :: Ekonomske vesti iz Srbije\n19. avgust 2010. | 15:23\n"Srbija u pregovore ulazi na dva koloseka, a ministarka finansija, ostavljena bez ikakve političke podrske, prisiljena je da učestvuje u pregovorima na platformi sa čijom se osnovom - preranim odmrzavanjem plata, uvredljivom pomoći penzionerima, odlaganjem reformi i daljim prosipanjem novca u megalomanske graditeljske projekte - po sopstvenim rečima aspolutno ne slaže", navodi LDP u saopštenju.\nKako se dodaje, ministarka finansija se već dve godine tretira kao običan računovođa dugova i obećanja vladajuće koalicije, a pred svaku rundu pregovora sa MMF-om njeni predlozi se odbijaju.\n"Vreme je da i ona sama saopšti koliko je još spremna da se povlači pred populizmom drugih ministara i potpredsednika vlade", navodi LDP.\nLDP je ocenio da Srbija mora voditi potpuno drugačiju politiku i kroz nju treba stvoriti uslove za novu, efikasniju i pravedniju ekonomiju.\n"Nova politika nije fraza, ona podrzumeva vrlo jasne poteze koje je LDP spreman da povuče: povlačenje države iz ekonomskih odnosa i sa slobodnog tržišta, oživljavanje privatizacije, odustajanje od demagogije i spremnost političara da konačno kažu da, ukoliko želimo bolje da živimo, moramo više da radimo", navodi LDP.\nTeme: Aranžman sa MMF-om\nInstitucije: LDP, MMF


Video prenos utakmice iz Bašaida\nOvom prilikom želimo da obavestimo sve navijače i simpatizere Fudbalskog Kluba Borac Aleksandrovo, ali i sve zainteresovane ljubitelje lokalnog fudbala, da će se utakmica 10. kola PFL Zrenjanin između FK Vojvodina Bašaid i FK Borac Aleksandrovo, direktno prenositi putem live strem-a, odnosno Youtube kanala medijske kompanije DB Video.\nDirektan prenos utakmice možete pratiti putem linka sa DB Video Youtube kanala, odnosno klikom OVDE. Utakmica će se odigrati u Nedelju, 04.10.2020. sa početkom u 14:30, kada će početi i direktan prenos iste.\nOvom prilikom želimo da se zahvalimo kompaniji DB Video koja nam je još jednom omogućila da uživamo u čarima regionalnog fudbala, a ovoga puta i da gledamo naše crveno-plave koji su u pohodu na nove pobede.


Unapređenje ekonomskih aktivnosti na selu\nMinistarstvo poljoprivrede i zaštite životne sredine raspisalo je konkurs za dobijanje podsticajnih sredstava za razvoj seoskog turizma, a kako bi zainteresovana lica (pre svega fizička) mogla da konkurišu moraju izvršiti kategorizaciju domaćinstva za bavljenje seoskim turizmom.\nKategorizacija je besplatna u našoj opštini, a za kategorizaciju je potrebno samo da vlasnik objekta, odnosno nosilac gazdinstva, podnese zahtev na pisarnici, nakon čega će izaći komisija na teren i naložiti mu koje nedostatke da otkloni, ukoliko bude utvrđeno da postoje.\nNakon isteka roka, komisija opet izlazi na teren i ukoliko je sve u redu, dokumentacija se dostavlja APR-u i vrši zvaničan upis domaćinstva za bavljenje turizmom.\nPrevPrethodnaPoplavjeni Saraj i Lukavica\nSledećaIzvor i Burdimo blokirani vodomNext\n11/08/2014 u 08:11\nOne hiljade posetilaca na 9. „Belmužijadi“ i ova informacija o podsticaju Ministarstva za razvoj seoskog turizma podstakli su me na otvoren upit svima vama koji ste naklonjeni ovim online novinama: Koliko poznajete vaših sugradjana da je već ušlo u ovu delatnost seoskog turizma, odnosno koliko se njih već bavi davanjem usluga a da niste sigurni da su se registrovali za tu delatnost????. Smatram da je to perspektivna delatnost na teritoriji opštine Svrljig, a da su i neki komenetari već pokazivali da se razmišljaju pojedinci i porodice da udju u aktivno bavljenje turizmom na ovim prostorima. Počev od proleća, pa do kasne jeseni ima manifestacija koje se mogu povezati sa nekoliko novih aktivnosti i eto kontinuiteta u dolaženju gostiju na ove prostore. Pitanje je koliko se sve to uvezati sa savremenim vidovima marketinških aktivnosti promocije u Srbiji i šire, ali o tome možete i vi, stalni komentatori ovih novina, dati svoj doprinos.


Predsednica Evropske komisije Ursula fon der Lajen, Foto: REUTERS/Vincent Kessler - RC1291631880\nNovoimenovana predsednica Evropske komisije Ursula fon der Lajen objavila je u Briselu zaduženja koja je dodelila svom timu od 27 komesara, među kojima je i nekadašnji mađarski ministar pravde Laslo Tročanji, koji će biti novi komesar za susedstvo i proširenje.\n"Madjarska, poput mene, ima jasan stav i cilj: Zapadni Balkan je za nas veoma važan i želim da je region što je bliže moguće Evropskoj uniji. Želim veoma dobre odnose, intenzivnu saradnju sa njima i to će biti jedan od mojih glavnih fokusa kao predsjednice Evropske komisije. To je veoma važna tema i mišljenja sam da će Madjarska da radi upravo u tom pravcu", saopštila je buduća predsjednica Evropske komisije, Ursula fon der Lajen.\nLiberali Evropskog parlamenta već najavljuju da će mađarskom kandidatu, bliskom saradniku premijera Viktora Orbana, prirediti "vruć doček" i uskratiti svoju podršku. Sa druge strane, buduća predsjednica Komisije, zamoljena da kaže koju od zapadno balkanskih država vidi kao narednu evropsku članicu, poručuje:\n"To naravno, zavisi od same zemlje, načina kako se približava Evropi. Ovdje govorimo o vrijednostima, pravilima kakve mi imamo, a ta pravila su uvijek ista. Na tim pravilima i vrijednostima je zasnovana EU i ako neka država želi da nam se pridruži, ona to mora i da pokaže, da je u stanju da bude evropska članica. Ne mogu da govorim o nekoj top listi država jer to u najvećoj mjeri zavisi od samih država Zapadnog Balkana".\n"Počastvovan sam predlogom da dobijem resor komesara za susedstvo i proširenje. Očekujem angažman sa Evropskim parlamentom i blisku saradnju sa Žozepom Borelom, kako bi smo mobilisali sve EU instrumente i kako bi radili zajedno na dobrobiti našeg susedstva", napisao je Tročanji.\n"Ovako predložena komisija daje novi impuls politici proširenja i novi zamajac u njenom oživljavanju", rekla je Joksimović u Briselu i podsetila da je i predsednica Evropske komisije u svom prvom obraćanju rekla da politika proširenja ostaje važna i da postoji otvorena perspektiva za Zapadni Balkan.\n"Resor budžet i administracija je ključan za budućnost Evrope", rekao je Han agenciji APA.\nFon der Lejen je saopštila da želi da njena komisija bude "fleksibilna, moderna i agilna, koja je posvećena Evropi, koja razume Evropu i sluša šta Evropljani žele".


VLADA BOSANSKO-PODRINJSKOG KANTONA GORAŽDE I BBI BANKA D.D. SARAJEVO potpisali ugovor o saradnji na uspostavi povoljne linije za finansiranje privrede i obrta u BPK Groažde\nHome Vijesti VLADA BOSANSKO-PODRINJSKOG KANTONA GORAŽDE I BBI BANKA D.D. SARAJEVO potpisali ugovor o saradnji na uspostavi povoljne linije za finansiranje privrede i obrta u BPK Groažde\nU Goraždu je danas održana svečanost potpisivanja Ugovora o poslovnoj saradnji između Vlade Bosansko-podirnjskog kantona Goražde i „Bosna bank International“ d.d. Sarajevo o plasiranju linije finansiranja, uz subvencioniranje dijela profitne marže za privredna društva i obrtnike koji posluju na području BPK Goražde.\nUgovor su potpisali premijer Bosansko-podrinjskog kantona Goražde Emir Oković i direktor Sektora za poslovanje sa pravnim licima BBI banke Edin Brkić.


Brammertz pohvalio Srbiju, kritizirao Hrvatsku i BiH | Zapadni Balkan Vijesti | Al Jazeera\nBrammertz pohvalio Srbiju, kritizirao Hrvatsku i BiH\nLideri u regionu Zapadnog Balkana treba da se izbore za nove odnose (EPA)\nGlavni tužilac Haškog tribunala Serge Brammertz pohvalio je večeras, na sjednici Vijeća sigurnosti UN, Srbiju zbog izručenja posljednje dvojice haških optuženika Ratka Mladića i Gorana Hadžića, ali je zatražio da se sprovede ozbiljna istraga o njihovim jatacima u skrivanju.\n“Želimo da vidimo rezultate u istrazi o tome kako su godinama izbjegavali hapšenje. Kada sam u novembru bio u Beogradu, video sam da se malo radi po tom pitanju, i želim bolje rezultate za sljedeći izvještaj”, rekao je Brammertz Vijeću sigurnosti UN, navodi Tanjug.\nOn je pohvalio Srbiju zbog izručenja posljednje dvojice optuženika, istakavši da se pokazalo da niko ne može da izbjegne pravdu.\n“Ovo može biti pokazatelj bolje budućnosti za međunarodnu pravu”, naglasio je glavni haški tužilac.\nU okviru izvještaja koji se, pored Srbije, tiče i drugih država bivše Jugoslavije, Brammerz je kritizirao Hrvatsku zbog izjava državnih funkcionera u kojima kritikuju presude i rad Haškog tribunala.\nBrammertz je, također, uputio kritike i BiH, između ostalog i zbog bjekstva nekadašnjeg haškog optuženika Radovana Stankovića iz zatvora u Foči. Njega je haški tribunal predao u nadležnost pravosudnim organima BiH.\n“On je pobjegao prije četiri godine, a ne vidim aktivnosti vlasti BiH na rješavanju tog slučaja”, kazao je Brammerz i dodao da je potrebna saradnja i drugih država u regionu da bi se Stanković uhapsio.\nBrammertz je rekao da lideri u regionu Zapadnog Balkana treba da se izbore za nove odnose, poštovanje prava, a ne nacionalizam i da u tome podršku treba da im pruži i međunarodna zajednica.


Bećaj: Na stotine nevinih civila je ubijeno od ulaska Kfora na Kosovo - Kosovo Online\n24. Novembar 2020. • 22:29\nBećaj je u emisiji "Desku" na KTV istakao takođe da se tim procesom otvaraju mogućnosti za stvaranje novog političkog rukovodstva koje će biti u funkciji istinskih promena.\n"Mislim da se ovo pitanje odnosi na pojedince koji su u Specijalnom sudu, sviđalo se to nama ili ne. I po najpozitivnijoj varijanti, za koju se nadamo da će se dogoditi, konačno se završava karijera tog vođstva koje je do sada rukovodilo Kosovom i stvara se potencijal da se rodi rukovodstvo, koje je drugačije, ako ništa drugo, suprotno onome što je bilo do danas", ocenio je Bećaj.\n"Moramo biti savesni pred međunarodnim faktorom, jer su oni glavni pobornici slobode i suvereniteta Kosova. Na ovaj ili onaj način oni, pošto su se mnogi zločini i ubistva dogodili u periodu od ulaska Kfora na Kosovo, zaista žele da pokažu svoju humanitarnu svrhu", rekao je Bećaj.\n"Tim pre kada je u ovom periodu ubijeno stotine nevinih civila i predstavnici raznih zajednica, koji su zaista izgubili živote u vreme dok je Kfor bio ovde i verujem da je to neka vrsta odgovornosti i savesti koju oni imaju kao deo obaveza koje su preuzeli", poručio je Bećaj.\nBeljulj Bećaj Specijalni sud OVK\nSvaka cast,konacno i neki Albanac da kaze nesto drugacije od ostalih\nПрви пут да се чује глас потребе за истину о злу у СР.пок.КИМ.Само истином и човек и народ могу напред ићи и решавати проблеме за добро заједнице.Хвала Господу да су им се отвориле очи.\nGebelsova masinerija cetnickog vojvode I dalje siri mrznju medu ljudima dobre volje\nDPK bez komentara na izjavu Hazirija da očekuje pravdu od Specijalnog suda\nPotpredsednik Demokratskog saveza Kosova Ljutfi Haziri izjavio je da očekuje da će Specijalni sud proizvesti pravdu, umesto novih heroja, prenosi Reporteri.\nHodaj: Suđenje bivšim liderima OVK može trajati do 2030. godine


Održiva zajednica ubrzava zelene inicijative - Užicka Republika Press\nOdrživa zajednica ubrzava zelene inicijative\nMeđunarodna konferencija Green Economy Congress ove godine biće održana od 1. do 3. novembra u Beogradu, pod sloganom Shaping Synergies into a Circular Society. U tri dana konferencije, koja će se održati u Privrednoj komori Srbije, učesnici će imati priliku da čuju neke od lidera u ekonomiji, preduzetništvu, inovacijama i nauci, zaštiti životne sredine.\nOrganizatori konferencije Green Economy Congress (GEC 2018-Draft Agenda) su udruženja U mreži i Grupa za analizu i kreiranje javnih politika, koje od 2012. rade na umrežavanju, razvoju javne politike, podršci i zagovaranju primene principa održivog razvoja u svim sferama.\nPrvi kongres, održan prošle godine, okupio je ekonomiste, inovatore, preduzetnike, donosioce odluka, predstavnike civilnog društva i studente koji su poručili da su partnerstvo i umrežavanje osnovni koraci u razvoju zelene ekonomije.\nŽaklina Živković, iz Centra za održivi razvoj Grupe za analize i kreiranja javnih politika, kaže da se zelena ekonomija smatra za jedan od najprogresivnijih globalnih koncepata jer generiše razvoj i poštuje regionalni i globalni ekosistem, rezultira poboljšanjem životnog standarda i društvene jednakosti, a značajno smanjuje rizike za životnu sredinu.\n“Projekti u oblasti zelene ekonomije predstavljaju razvojnu šansu za Srbiju i region. Tokom konferencije, učesnici će imati priliku da čuju odlične predavače i paneliste iz domena cirkularne ekonomije, kao i da učestvuju u speed dating-u sa start up kompanijama. Misija koju ima Green Economy Congress je stvaranje globalne mreže koja će omogućiti razvoj zelenih inicijativa na međunarodnom nivou”, objasnila je Živković.\nKonferencija je otvorena i za studente, koji tek razvijaju svoje interesovanje za modele zelene ekonomije, kao i za profesionalce i aktiviste.\n“Kongres takođe predviđa prostor za prezentacije učesnika, i ako imate neki projekat ili inicijativu koju želite da predstavite ovo je konferencija za vas (link za prijave) ”, zaključuje Živković.\nCilj organizatora, kako navode dve organizacije, nije samo podizanje svesti o zelenim temama, već i izgradnja održive zajednice koja će omogućiti brži razvoj zelenih inicijativa na međunarodnom nivou.


NAJBOLJA ZEMLJA SVIJETA 2017.GODINE\nNovo rangiranje je završeno i jedna zemlja je ponijela titulu najbolje države svijeta, na osnovu istraživanja u kom je učestvovalo više od 21.000 ispitanika iz 36 zemalja.\nIspitivanja su bila kreirana tako da procjenjuju države na osnovu 65 atributa koji su grupisani u devet potkategorija: avanture, državljanstvo, kulturni uticaj, preduzetništvo, naslijeđe, radno vreme, moć i kvalitet života.\nŠvajcarska je ovde godine debitovala kao najbolja zemlja svijeta, zbog pozitivnih globalnih percepcija o njenom društvenom uređenju, poštovanju ljudskih prava i dobrom okruženju za rad i razvoj novih biznisa.\nNa prvih pet mjesta se pored Švajcarske nalaze i Kanada, Ujedinjeno Kraljevstvo, Njemačka, Japan i Švedska.\nSjedinjene Američke Države su ove godine sa četvrtog mjesta pale na sedmo, jer je skoro 75 % ispitanih ljudi reklo da je izgubilo poštovanje za ovu zemlju, posebno zbog toksičnog tona predsjedničke kampanje. Ovo istraživanje je otišlo i korak dalje, pa su ispitanici odgovarali na pitanje za koga bi glasali na američkim izborima da su bili globalni, a čak 60 % ljudi bi podržalo Hilari Klinton.\nU Rusiji, novoizabrani američki predsjednik je favorit, sa 83 % glasova ispitanika, a slična situacija je i u Kini. Ono što je interesantno, ovaj izvještaj nam je pokazao da četiri zemlje od 15 najboljih imaju žene na svom čelu – Švajcarska, Njemačka, Norveška i Danska.\nTakođe, neki od najvažnijih faktora u ovom ispitivanju su bili jednakost primanja, nejednakost polova, promjena klime i rat u Siriji gdje nije bilo jasnog koncenzusa, dok se tri od četiri ispitanika slaže da je čitavom svijetu potrebna nova generacija vođa.\nNa kraju, predstavljamo vam top 10 listu najboljih zemalja:


Nigerija: Napadači likvidirali najmanje 15 ljudi – Krstarica\nNigerija: Napadači likvidirali najmanje 15 ljudi\nTanjug 16. novembra 2021. 12:58\nLAGOS – Naoružani napadači ubili su najmanje 15 osoba na severozapadu Nigerije, potvrdio je danas guverner države Sokoto.\nNaoružani ljudi su upali u seoske zajednice u državi Sokoto i upadali u kuće od nedelje uveče do ponedeljka ujutro, navodi se u saopštenju guvernera Aminua Tambuvala, prenosi Rojters.\nOvo je najnoviji incident u spirali nasilja u ovoj najmnogoljudnijoj zemlji Afrike koji se dogodio samo nekoliko dana nakon što je skoro 30 ljudi ubijeno u udaljenim seoskim zajednicama širom problematičnog severa Nigerije.\nNajmanje 13 ljudi je ubijeno u Ileli, gradu u blizini granice sa susednim Nigerom i još dvoje u gradu Goroniju, oko 76 kilometara istočno od Abudže, glavnog grada Nigerije.\nU nasilnim napadima širom severozapadnih i centralnih delova Nigerije ove godine su poginule stotine ljudi.\nVećina napadnutih seoskih zajednica nalazi se u udaljenim oblastima koje nemaju adekvatne službe bezbednosti ni sredstva telekomunikacije, kao npr. zajednica Goronio gde je pre mesec dana ubijeno više od 40 ljudi kada su napadači poceli da pucaju na prepunoj pijaci.\nSmatra se da su napadači uglavnom mladići iz etničke grupe Fulani koji su tradicionalno radili kao nomadski stočari, ali su u višedecenijskim sukobima oko pristupa vodi i pašnjacima sa poljoprivrednim zajednicama Hausa, navode vlasti i poznavaoci prilika u Nigeriji.


Održane "Bogunovačke igre 2019"\nPočetna/KATEDRA/Održane “Bogunovačke igre 2019”\nSana Life 16. jula 2019.\tKATEDRA, MANIFESTACIJE, TRADICIJA, TURIZAM, ZANIMLJIVOSTI Ostavite komentar\nManifestaciju je otvorio predsednik opštine Medveđa, dr Nebojša Arsić koji se zahvalio organizatorima, kao i gospodinu Milisavu Radosavljeviću, koji je 42 godine proveo na radu u Austriji i svima nama održao lekciju iz patriotizma i pokazao kako se voli rodna gruda.\nOn je mnogo uložio u svoj kraj, direktno ili indirektno. Prošle godine smo zajedno otkrili spomenik srpskom Caru Dušanu, čije podizanje je lično on finasirao, zatim je finansijski pomagao održavanje Bogunovačkih igara kada je to bilo potrebno i na tome su mu njegovi bogunovčani posebno zahvalni.\nZa turnir u malom fudbalu prijavile su se četiri ekipe, a najbolja je bila ekipa “Gazdare”, savladavši u finalu ekipu “Panteri” rezultatom 5:2. Treće mesto zauzela je ekipa “Lece”. Osim fudbala, publika je imala prilike da vidi i takmičenje u starim veštinama. U disciplini nadvlačenje konopca pobedila je ekipa “Petriljčani”.\nNajveće interesovanje meštana privukla je disciplina „Presecanje balvana motornom testerom” koja je pre par godina uvrštena u takmičarski program Bogunovačkih igara. U ovoj sportskoj disciplini trijumfovao je Miloš Pejković. Pehare i medalje najboljima uručio je predsednik Organizacionog odbora Milisav Radosavljević.\nOznakeArsić Austrija Bogunovac igre Medveđa Milisav Nebojša Ranđelović\nPrethodni Po uzoru na svetske metropole-Niš dobio turistički bus!\nSledeći Ako volite KEFIR napravite ga sami


Od 1. jula ukida se govorna poruka kod prenosa telefonskog broja – Radio Feral\nOd 1. jula ukida se govorna poruka kod prenosa telefonskog broja\n27/06/2013 Mirza Musanovic 0 Comment\nIzmjena je izvršena na zahtjev brojnih korisnika telefonskih usluga koji su brojeve prenijeli na operatore izvan matične mreže, saopćeno je iz RAK-a.\nRegulatorna agencija uopozorava pozivaoce prenesenih brojeva na mogućnost obavljanja poziva po višoj cijeni od one koja je bila važeća dok broj nije bio prenesen.\nOvo se posebno odnosi na korisnike u mobilnoj telefoniji, koji su koristili pogodnosti paketskih usluga, kao što su, primjera radi, paketi po nižim cijenama ili besplatni razgovori unutar nekog paketa.\nSvi operatori koji pružaju javne telefonske usluge u BiH obavezni da svojim korisnicima osiguraju prepoznatljivost poziva prema prenesenim telefonskim brojevima, na način što će korisnici koji žele da dobiju govorno upozorenje kada biraju prenesene telefonske brojeve morati podnijeti zahtjev svojim operatorima za njegovo uključivanje.\nZahtjev za uključivanje govornog upozorenja kod biranja prenesenih telefonskih brojeva se može podnijeti u pisanoj formi na prodajnim mjestima operatora ili putem telefonskog poziva njegovog kontakt centra.\nPodnošenje ovog zahtjeva je besplatno. Govorno upozorenje koje se dobije kod biranja prenesenih telefonskih brojeva je besplatno, a korisnik, koji bira preneseni broj, dobija ga prije uspostavljanja poziva.\n← Glas radnika: Svi smo mi ovdje samo bijeda\nNeobična pojava u Kalesiji: Kako je sijeno završilo na vrhu dalekovodnog stuba →\n03/11/2012 Mirza Musanovic 0